title: Alexander Dale Oen

text: Dale Oen voitti 100 metrin rintauinnin Euroopan-mestaruuden Eindhovenissa 2008 ajalla 59,76. Hän sai lisäksi hopeaa 50 metrin rintauinnissa ajalla 27,53 ja 200 metrin rintauinnissa ajalla 2.09,74. Saman vuoden Pekingin olympialaisissa hän sai hopeaa 100 metrin rintauinnissa ajalla 59,20. Hän voitti toistamiseen 100 metrin rintauinnin Euroopan-mestaruuden Budapestissa 2010 ajalla 59,20 ja sai lisäksi hopeaa 200 metrin rintauinnissa ajalla 2.09,68.


title: Alexander Dale Oen

text: Dale Oen voitti 100 metrin rintauinnin maailmanmestaruuden Shanghaissa 2011 ajalla 58,71. 50 metrin rintauinnissa hän oli viides. Saman vuoden Szczecinin lyhyen radan EM-kilpailuissa hän voitti 100 metrin rintauinnin ja sijoittui 50 metrin rintauinnissa kolmanneksi. Hänet valittiin Norjan vuoden urheilijaksi.


title: Alexander Dale Oen

text: Dale Oen kuoli 30. huhtikuuta 2012 sydämenpysähdykseen harjoitusleirillä Yhdysvalloissa.


title: Syyssyrikkä

text: Syyssyrikkä eli syyssyreeni ("Buddleja davidii") on syriköiden sukuun kuuluva kasvi, jota käytetään koristekasvina.


title: Syyssyrikkä

text: Syyssyrikkä on 1–4 metriä korkeaksi kasvava kesävihanta pensas, jolla on pitkät ja kaarevat oksat. Lehdet kasvavat vastakkaisesti ja ovat suikeita ja hienosahalaitaisia. Päältä ne ovat tummanvihreitä ja alta huopakarvaisia. Saman kesän versoihin kehittyvät kukinnot ovat kartiomaisia ja tiheitä, pituudeltaan 10–25 cm. Kukat ovat sinipunaisia.


title: Syyssyrikkä

text: Lajikkeilla kukat voivat olla valkoisia, vaaleanpunaisia, punaisia tai purppuran eri sävyisiä ja kukinnon pituus voi olla jopa 60 cm.


title: Syyssyrikkä

text: Syyssyrikkä on kotoisin Kiinasta. Sitä esiintyy myös Japanissa, missä se on todennäköisesti viljelykarkulainen. Se on levinnyt viljelykarkulaiseksi myös monin paikoin muualle muun muassa Pohjois-Amerikassa ja Euroopassa.


title: Syyssyrikkä

text: Syyssyrikkä on suosittu koristekasvi, josta on jalostettu runsaasti lajikkeita. Sen kukinnot houkuttelevat runsaasti perhosia, minkä vuoksi se soveltuu hyvin perhospuutarhoihin. Suomessa syyssyrikkä on talvenarka ja sitä voidaan suositella vain maan eteläisimpiin osiin.


title: Le Maxi Delinquant

text: Le Maxi Delinquant on LIMin toinen sooloalbumi, joka julkaistiin 18. kesäkuuta 2007. Levyllä vieraili muun muassa Samira, Boulox ja General Salem. Albumia tuotettiin vain rajallinen määrä, 10 000 kappaletta.


title: Mo’vez Lang

text: Mo'vez Lang on ranskalainen hiphop-yhtye, joka on perustettu vuonna 1990. Sen perustivat kolmikko LIM, Cens Nino ja Bouloux Force, jotka ovat lapsesta saakka olleet kavereita. Yhtyeellä on oma yksityinen levy-yhtiö Tous Illicites Production.


title: Mo’vez Lang

text: Mo'vez Langin perustettiin Boulognessa vuonna 1990, jolloin yhtyeen jäsenet olivat 9-10 vuotiaita. Eräs toinen paikallinen hiphop-yhtye Sages Poètes de la Rue huomasi tuoreen yhtyeen ja otti heidät mukaansa vuonna 1994 Euroopan kiertueelleen. Sittemmin yhtye julkaisi ensimmäisen studioalbumin vuonna 1999, joka ei saavuttanut kaupallista menestystä. Neljä vuotta myöhemmin yhtye julkaisi ensimmäisen mixtapen Original street tape. Sittemmin LIM perustettua oman levy-yhtiönsä Mo'vez Lang julkaisi toisen albuminsa vuonna 2008, joka sijoittui ranskalaisen Le Chartsin albumilistalla sijalle 13.


title: Sorvarinpensaat

text: Sorvarinpensaat ("Euonymus") on suku kelaskasvien ("Celastraceae") heimossa. Lajit ovat pensaita tai pieniä puita. Lehdet sijaitsevat vastakkaisesti ja ovat ehyitä ja sulkasuonisia. Kukinto on viuhko ja kukat 4 tai 5-lukuisia. Hedelmä on punainen kota, jossa on oranssit siemenet.


title: Associés à vie

text: Associés à vie on Mo'vez Lang-yhtyeen toinen studioalbumi ja se julkaistiin 22. syyskuuta 2008. Levyllä vieraili muun muassa Zeler, Samira, Fantom ja General Salem.


title: Jesse Tyler Ferguson

text: Jesse Tyler Ferguson (s. 22. lokakuuta 1975 Missoula, Montana, Yhdysvallat) on yhdysvaltalainen näyttelijä. Hän on viisinkertainen Primetime Emmy-ehdokas.


title: Jesse Tyler Ferguson

text:
Ferguson on näytellyt vuodesta 2009 Mitchell Pritchettin roolia ABC:n tilannekomediasarjassa "Moderni perhe" ("Modern Family"). Hän on saanut roolistaan neljä Primetime Emmy-ehdokkuutta parhaasta miessivuoosasta komediasarjassa vuosina 2010-2013. Hänen muita televisioroolejaan ovat olleet muun muassa Richie Velchin rooli tilannekomediassa "The Class", jota tehtiin yksi tuotantokausi vuosina 2006–2007, ja Gabe Farkasin rooli kahdessa draamakomedia "Ruman Bettyn" jaksossa. Ferguson on näytellyt myös elokuvissa, muun muassa Arthur James Elmeriä elokuvassa "Untraceable" (2008) ja Cyriliä elokuvassa "Wonderful World" (2009).
Ferguson opiskeli näyttelemistä New Yorkin American Musical and Dramatic Academyssä, josta hän valmistui vuonna 1995. Paitsi televisiosarjoissa ja elokuvissa, hän on esiintynyt myös useissa teatterinäytelmissä. Hän on näytellyt muun muassa Tony-palkitussa Broadway-musikaalissa "The 25th Annual Putnam County Spelling Bee" sekä New Yorkin Public Theaterin sovituksissa William Shakespearen näytelmistä "Kesäyön unelma", "Talvinen tarina" ja "Venetsian kauppias".


title: Jesse Tyler Ferguson

text: Ferguson on avoimesti homoseksuaali.


title: Ralph Emery

text: Ralph Emery (s. 10. maaliskuuta 1933 McEwen, Tennessee) on yhdysvaltalainen kantrimusiikkiin erikoistunut radio- ja televisiotoimittaja. Hän on työskennellyt pääasiassa nashvillelaisilla televisio- ja radioasemilla 1950-luvulta alkaen. Vuodesta 2007 alkaen Emery on isännöinyt "Ralph Emery LIVE"-ohjelmaa RFD-TV-kaapelikanavalla. Emery nimettiin Country Music Hall of Fameen vuonna 2007 ja Radio Hall of Fameen vuonna 2010.


title: Kingdom Hearts III

text: Kingdom Hearts III on Square Enixin "Kingdom Hearts" -pelisarjaan kuuluva japanilainen toimintaroolipeli. Kesällä 2013 Square Enix julkaisi E3-lehdistötilaisuudessa lyhyen trailerin pelistä. Samalla mainostettiin myös "Kingdom Hearts HD 1.5 Remixiä", joka ilmestyi Amerikkaan ja Eurooppaan syyskuussa 2013. Vuoden 2018 E3-messujen aikana paljastettiin, että peli tullaan julkaisemaan Japanissa 25. tammikuuta 2019 ja muualla päin maailmaa 29. tammikuuta 2019.


title: Kingdom Hearts III

text:
Pelissä nähdään edellisten osien tapaan Disneyn ja sekä pelisarjaa varten keksittyjä maailmoja. Julkistusvideossa näytettiin Kohtalon saaret ja Twilight Town. Toisessa teaserissa näytettiin ensimmäinen Disney-maailma Olympus Coliseum. Vuoden 2015 E3-messuilla Square paljasti uuden trailerin, jossa näytettiin uusi Disney-maailma, mikä sijoittuu "Kaksin karkuteillä" -elokuvaan. Messun aikana oltiin myös kysytty Arendellin maailman olevan pelissä, joka sijoittuu elokuvaan "Frozen – huurteinen seikkailu" (2013), mutta vastausta ei saatu. Elokuvaan "Big Hero 6" perustuva maailma vahvistettin vuonna 2015 D23-tapahtumassa, jossa näytettiin konseptikuva, missä Sora ratsastaa Baymaxin kyydissä. Vuoden 2017 D23-tapahtumassa paljastettiin "Toy Story" -elokuvaan pohjautuva maailmaa, jota näytettiin uudessa trailerissa.
Sora, Aku Ankka ja Hessu ovat jälleen päähenkilöinä. Muina palaavina hahmoina ovat Riku, Kairi, kuningas Mikki, mestari Eraqus, Terra, Aqua, Ventus, Lea, Roxas, Xion, Ienzo, Hayne, Pence, Olette, Samu Sirkka, Tiku ja Taku, Yen Sid, Chirithy ja Ansem Viisas.


title: Kingdom Hearts III

text: Xehanort palaa päävihollisena kaikissa viidessä muodossaan: mestari Xehanort, Sydämetön ”Ansem, Pimeyden Etsijä”, Nobody Xemnas, nuori Xehanort ja Terra-Xehanort. Sivullisina vihollisina ovat Xigbar, Saïx, Vanitas, Marluxia, Larxene, Demyx, Luxord, Vexen, Rikun kopio sekä Disney-hahmot Pahatar ja Musta Pekka.


title: Kingdom Hearts III

text: Mestari Xehanort pyrkii aloittamaan uuden Avainmiekkasodan luodakseen uuden χ-miekan ja hallitakseen sillä Valtakunnan Sydämiä. Tämän estämiseksi Sora, Aku ja Hessu etsivät Xehanortin uuden Organisaatio XIII:n jäseniä ja yhdessä Rikun ja kuningas Mikin yrittävät pelastaa Xehanortin aiemmin kukistamat avainmiekan käyttäjät.


title: Laalavat jouset

text: Laalavat jouset (kirjakielellä "laulavat jouset") on suomalaisen metalliyhtye Verjnuarmun esikoisalbumilla "Muanpiällinen helevetti" julkaistu kappale. Yhtye julkaisi samannimisen kappaleen vuonna 2004 julkaistulla "Laalavat jouset"-demo-EP:llä. Vuonna 2006 kappaleesta julkaistiin Kusti Mannisen ohjaama musiikkivideo, jota on esitetty Music Television ja Voice -televisiokanavilla.


title: WWE No Mercy

text: No Mercy oli jokavuotinen showpaini pay-per-view (PPV) tapahtuma, minkä tuotti World Wrestling Entertainment (WWE). Ensimmäinen No Mercy pidettiin 16. toukokuuta 199 Manchesterissa, Englannissa. Samana vuonna tapahtumaa alettiin pitää lokakuisena PPV:nä. Vuosina 2003–2006 tapahtuma kuului SmackDown brändiin. Vuoden 2007 WrestleManian jälkeen kaikista tapahtumista tuli kolmi-brändisiä.


title: WWE No Mercy

text: Vuonna 2009 No Mercyn paikkasi Hell in a Cell tapahtuma


title: WWE No Mercy

text: No Mercy (1999) pidettiin 17. lokakuuta 1999 Gund Arenalla Cleveland, Ohiossa.


title: WWE No Mercy

text: No Mercy (2000) pidettiin 22. lokakuuta 2000 Pepsi Arenalla Albanyssa, New Yorkissa


title: WWE No Mercy

text: No Mercy (2001) pidettiin 21. lokakuuta 2001 Savvis Centerissä St. Louisissa, Missourissa.


title: Dinner in the Sky

text: Dinner in the Sky () on ravintolakonsepti, jossa ruokailijat ja ravintolahenkilökunta nostetaan nosturilla 50 metrin korkeuteen syömään ja nauttimaan maisemista esim. kaupungin keskustassa, maaseudulla, kulttuurikohteessa tai urheilukilpailussa. "Ravintolassa" voi olla esimerkiksi 22 ruokailijaa, kokki, 2 tarjoilijaa ja 2 turvamiestä.


title: Claudine Beccarie

text: Claudine Beccarie (s. 14. kesäkuuta 1945 Crétiel, Val-de-Marne) on entinen ranskalainen pornonäyttelijä. Hän aloitti uransa alalla vuonna 1972 ja sai mainetta itsestään kertoneella dokumentilla "Exhibition" (1975). Hän lopetti hardcoressa esiintymisen vuonna 1976, mutta esiintyi 1980-luvulle saakka natsieksploitaatioelokuvissa.


title: GoldenEye 007 (vuoden 2010 videopeli)

text: GoldenEye 007 on Eurocomin kehittämä ja Activisionin julkaisema James Bond -aiheinen ensimmäisen persoonan ammuntapeli, joka perustuu vuoden 1995 elokuvaan "007 ja kultainen silmä". Peli julkaistiin vuonna 2010 Wiille ja Nintendo DS:lle sekä vuotta myöhemmin PlayStation 3:lle ja Xbox 360:lle. Peli on uusintaversio vuoden 1997 pelistä "GoldenEye 007".


title: GoldenEye 007 (vuoden 2010 videopeli)

text: Vaikka pelin nimi viittaakin vuonna 1997 julkaistuun alkuperäispeliin GoldenEye 007, pelattavuus on aivan erilainen. Juoni, tehtävät ja kentät ovat samoja kuin alkuperäisessä pelissä. Kentät sulautuvat tässä pelissä enemmän pelin juoneen.


title: Frédérick Bousquet

text: Frédérick Bousquet (s. 8. kesäkuuta 1981 Perpignan, Ranska) on ranskalainen uimari. Hän on olympia- ja MM-mitalisti sekä moninkertainen Euroopan-mestari.


title: Frédérick Bousquet

text: Bousquet sai pronssia 4 × 100 metrin vapaauintiviestissä Helsingin EM-kilpailuissa 2000 ja Barcelonan MM-kilpailuissa 2003. Barcelonassa hän oli lisäksi kuudes 100 metrin vapaauinnissa. Wienin lyhyen radan EM-kilpailuissa 2004 hän voitti mestaruuden 100 metrin vapaauinnissa ja 4 × 50 metrin vapaauintiviestissä. Vuonna 2005 hän oli Montrealin MM-kilpailuissa seitsemäs 50 metrin vapaauinnissa sekä sai Triesten lyhyen radan EM-kilpailuissa hopeaa 50 metrin vapaauinnissa ja 4 × 50 metrin vapaauintiviestissä.


title: Frédérick Bousquet

text: Bousquet ui Budapestin EM-kilpailuissa 2006 alkuerissä Ranskan 4 × 100 metrin vapaauintijoukkueessa, joka sai lopulta pronssia. Saman vuoden Helsingin lyhyen radan EM-kilpailuissa hän sai hopeaa 4 × 50 metrin vapaauintiviestissä. Melbournen MM-kilpailuissa 2007 hän saavutti pronssia ja Pekingin olympialaisissa 2008 hopeaa 4 × 100 metrin vapaauintiviestissä. Rijekan lyhyen radan EM-kilpailuissa 2008 hän sai kultaa 4 × 50 metrin vapaauintiviestissä ja hopeaa 50 metrin vapaauinnissa.


title: Frédérick Bousquet

text: Bousquet sai Rooman MM-kilpailuissa 2009 hopeaa 50 metrin vapaauinnissa ajalla 21,21 sekä pronssia 100 metrin vapaauinnissa ajalla 47,25 ja 4 × 100 metrin vapaauintiviestissä. Saman vuoden Istanbulin lyhyen radan EM-kilpailuissa hän voitti mestaruuden 50 metrin vapaauinnissa ja 4 × 50 metrin vapaauintiviestissä sekä sai hopeaa 50 metrin perhosuinnissa ja pronssia 4 × 50 metrin sekauintiviestissä. Budapestin EM-kilpailuissa 2010 hän voitti Euroopan-mestaruuden 50 metrin vapaauinnissa ajalla 21,49 ja 4 × 100 metrin sekauintiviestissä. 50 metrin perhosuinnissa hän sai hopeaa ajalla 23,41. Saman vuoden Dubain lyhyen radan MM-kilpailuissa hän sai kultaa 4 × 100 metrin vapaauintiviestissä ja hopeaa 50 metrin vapaauinnissa. Shanghain MM-kilpailuissa 2011 hän oli neljäs 50 metrin perhosuinnissa.


title: Frédérick Bousquet

text: Bousquet voitti 50 metrin vapaauinnin Euroopan-mestaruuden Debrecenissä 2012 ajalla 21,80. Hän sai kultaa myös 4 × 100 metrin vapaauintiviestissä ja hopeaa 50 metrin perhosuinnissa. Saman vuoden Chartres'n lyhyen radan EM-kilpailuissa hän kuului Ranskan kultajoukkueeseen 4 × 50 metrin vapaauinti- ja sekauintiviestissä sekä sekajoukkueiden vapaauintiviestissä. Lisäksi hän oli toinen 50 metrin perhosuinnissa ja kolmas 50 metrin vapaauinnissa.


title: Frédérick Bousquet

text: Barcelonan MM-kilpailuissa 2013 Bousquet saavutti 50 metrin perhosuinnissa pronssia ja sijoittui 50 metrin vapaauinnissa kahdeksanneksi.


title: Los Angelesin tatuointitarinat

text: Los Angelesin tatuointitarinat ("LA Ink") on yhdysvaltalainen tosi-TV-ohjelma, jossa seurataan kalifornialaisen tatuointiyrityksen toimintaa. Sarja on spin-off "Miamin tatuointitarinat" -sarjasta. Yhdysvalloissa sarjaa esittää TLC-kanava, Suomessa Jim.


title: Juuso Simpanen

text: Juuso Simpanen (s. 8. kesäkuuta 1991 Vantaa) on entinen suomalainen jalkapalloilija. Simpanen kilpailee nykyään polku- ja ultrajuoksutapahtumissa.


title: Juuso Simpanen

text: Simpanen on Tikkurilan Palloseuran kasvatti. Hän siirtyi FC Honkaan juniori-ikäisenä ja pelasi seuran A-junioreissa sekä reservijoukkue Pallohongassa ennen ensiesiintymistään Veikkausliigassa kaudella 2010. Ennen sarjakauden alkua Simpanen oli merkittävässä roolissa Liigacupissa, jonka Honka voitti. Hänet valittiin cupin finaalin parhaaksi pelaajaksi. Kesäkuussa 2010 Simpanen teki kauden 2012 loppuun ulottuvan jatkosopimuksen. Hän oli pelipaikaltaan keskikenttäpelaaja.


title: Juuso Simpanen

text: Simpanen oli skotlantilaisen Rangersin testissä syksyllä 2007.


title: Juuso Simpanen

text: Honka


title: Juuso Simpanen

text: Simpanen on voittanut ultrajuoksijana "Masokistin unelman" (100 km) Paloheinässä 2015, "Karhunkierroksen" (160 km) Kuusamossa 2017 ja "Nuuksio 70 Trail Ultran" 2017. Hänen ennätyksensä maratonilla on 2.48.25 Vantaan maratonilla 2015.


Yleissopimus kulttuuriomaisuuden suojelemiseksi aseellisen selkkauksen sattuessa on Haagissa 14. toukokuuta 1954 tehty sopimus kulttuuriperinnön suojelemisesta sotatilanteessa.


title: Yleissopimus kulttuuriomaisuuden suojelemiseksi aseellisen selkkauksen sattuessa

text: Sopimus solmittiin toisen maailmansodan jälkeen. Sodan aikana merkittävä osa eurooppalaisesta kulttuuriperinnöstä oli tuhoutunut hyökkäysten ja ryöstelyn takia. Sopimuksen taustalla on ajatus siitä, että yksittäisen kansakunnan kulttuuriomaisuuden tuhoutuminen ei ole vain kansallinen ongelma, vaan se koskee koko ihmiskuntaa.


text: Yleissopimuksen tavoitteena on että aseellisen konfliktin osapuolet pidättäytyvät hyökkäyksistä kulttuuriomaisuutta kohtaan ja rauhoittamaan sellaiset kohteet sotilaalliselta toiminnalta, joka vahingoittaisi kohdetta tai oikeuttaisi vastapuolen vihamieliseen reaktioon. Sopimuksen täyttämisen edellytyksenä on, että sen hyväksyneet valtiot varautuvat jo rauhan aikana kulttuuriperinnön suojeluun ja tuovat sopimuksen sisällön kansalaistensa ja asevoimien tietoisuuteen.


Yleissopimus kulttuuriomaisuuden luvattoman tuonnin, viennin ja omistusoikeuden siirron kieltämiseksi ja ehkäisemiseksi on Pariisissa Unescon yleiskokouksen 16. istunnossa 14. marraskuuta 1970 tehty sopimus, jonka tarkoituksena on estää laiton kaupankäynti kulttuuriomaisuudella.


title: Yleissopimus kulttuuriomaisuuden luvattoman tuonnin, viennin ja omistusoikeuden siirron kieltämiseksi ja ehkäisemiseksi

text: Sopimuksen mukaan kansojen välinen kulttuuriomaisuuden vaihto lisää ihmiskunnan sivistyksen tuntemusta, rikastuttaa kansojen kulttuurielämää ja vaikuttaa positiivisesti keskenäiseen kunnioitukseen. Kulttuuriomaisuus onkin yksi kansallisen kulttuurin merkittävimmistä tekijöistä. Sen arvo on kuitenkin parhaiten ymmärrettävissä sellaisessa yhteydessä, jossa sen alkuperästä, historiasta ja perinneympäristöstä tiedetään mahdollisimman paljon.


text: Sopimuksen allekirjoittainella valtiolla on velvollisuus suojella kulttuuriomaisuuttaan varkauksilta ja luvattomalta vienniltä. Sopimus koskee sekä yksityisessä että yhteisöjen omistuksessa olevaa omaisuutta, jota se suojaa niin rauhan kuin sodankin aikana.


text: Suomen hallitus ratifioi sopimuksen 14. kesäkuuta 1999.


title: Valentin Kuzin

text: Valentin Jegorovitš Kuzin (, 23. syyskuuta 1926 Novosibirsk – 13. elokuuta 1994 Moskova) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekkoilun kunniagalleriaan vuonna 1954. Hän voitti jääkiekon olympiakultaa vuonna 1956.


title: 1-deoksi-D-ksyluloosi-5-fosfaatti

text: 1-deoksi--ksyluloosi-5-fosfaatti (CHOP) (DOXP) on orgaaninen fosfaatti, joka on välituote kun kasvit ja bakteerit tuottavat terpeenejä niin kutsutulla DOXP-reitillä.


title: 1-deoksi-D-ksyluloosi-5-fosfaatti

text: 1-deoksi--ksyluloosi-5-fosfaattia muodostuu glyseraldehydi-3-fosfaatista entsyymien vaikutuksesta. Yhdisteen hiilirunko täytyy muuttaa haarautuneeksi isoprenoidirungoksi ja 1-deoksi-D-ksyluloosi-5-fosfaattireduktoisomeraasin katalysoimana yhdisteestä muodostuu 2-C-metyyli-D-erytritoli-4-fosfaattia. Terpenoidisynteesin lisäksi 1-deoksi--ksyluloosi-5-fosfaatti on lähtöaine myös tiamiinipyrofosfaatin biosynteesille kasveissa.


title: 1-deoksi-D-ksyluloosi-5-fosfaatti

text: Yhdistettä voidaan syntetisoida laboratorioissa käyttämällä lähtöaineena dietyylitartraattia tai hyödyntämällä 1-deoksi-D-ksyluloosi-5-fosfaattisyntaasientsyymiä.


title: Soutu kesäolympialaisissa 1980

text: Vuoden 1980 kesäolympialaisten soutu järjestettiin 20. – 27. heinäkuuta 1980 Krylatskoje Sports Complex'ssa Venäjällä. Tämä oli 18. kerta kun laji oli mukana olympialaisten ohjelmassa. Mukana oli 463 osanottajaa 25 eri maasta. Tapahtumia oli 14.


title: Maksim Mihailovski

text: Maksim Mihailovski (s. 24. heinäkuuta 1969 Moskova) on entinen venäläinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1993.


title: Vasili Karatajev

text: Vasili Ivanovitš Karatajev (, s. 20. maaliskuuta 1962 Moskova, Venäjän SFNT, Neuvostoliitto) on entinen venäläinen jalkapalloilija.


title: Vasili Karatajev

text: Hän esiintyi ensimmäisen kerran Neuvostoliiton kakkosliigassa vuonna 1981 FŠM Moskovan joukkueessa. Sen jälkeen aina vuoteen 1989 Karatajev edusti Moskovan Dynamoa, joka saavutti vuonna 1984 Neuvostoliiton Cup-mestaruuden ja vuonna 1986 sijoittui Neuvostoliiton sarjassa toiseksi. Karatajev pelasi myös Moskovan Dynamon Euro-cup - pelejä kaikkiaan kahdeksan tehden kaksi maalia ja neljä UEFA Cup-peliä tehden niissä yhden maalin.


title: Vasili Karatajev

text: Vasili Karatajev esiintyi suomalaisessa jalkapalloilussa käytännössä koko 1990-luvun. Siirtyessään vuonna 1991 Rovaniemen Palloseuran pelaajaksi hänet valittiin seuraavan kautena 1992 kauden saavutustensa perusteella vuoden IS-tähtipelaajaksi eli kauden parhaaksi.


title: Vasili Karatajev

text: Hänen identtinen kaksoisveljensä Mihail Karatajev oli myös jalkapalloilija.


title: Grigori Mkrtytšan

text: Grigori Mkrtytšan (1. maaliskuuta 1925 – 2003) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1951.


title: Juri Morozov

text: Juri Morozov (s. 31. maaliskuuta 1938 Moskova) on entinen neuvostoliittolainen jääkiekkoilija. Hänet valittiin Neuvostoliiton ja Venäjän jääkiekkoilun kunniagalleriaan vuonna 1970.


title: Naisten 25 metrin urheilupistooli ammunnan maailmanmestaruuskilpailuissa 2010

text: Naisten 25 metrin urheilupistoolin maailmanmestaruudesta ammuttiin 9. elokuuta 2010. Henkilökohtaisen kilpailun voitti Venäjän Kira Klimova tuloksella 788,8 (584+204,8) ja joukkuekilpailun Venäjä tuloksella 1745.


text: Ennen MM-kilpailuiden alkua voimassa olleet maailmanennätykset:


text: Joukkuekilpailun tulokset määräytyivät peruskilpailun tulosten perusteella.


title: Sergei Nemtšinov

text: Sergei Nemtšinov (s. 14. tammikuuta 1964, Moskova) on entinen venäläinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1990.


title: Sergei Nemtšinov

text: Nemtšinov on saavuttanut kaksi jääkiekon maailmanmestaruutta, vuosina 1989 ja 1990, ja jääkiekon olympiahopeaa 1998. Hän on pelannut NHL:ssä useissa jääkiekkoseuroissa. Hän oli voittamassa ensimmäisinä venäläisinä jääkiekkoilijoina Aleksandr Karpovtsevin, Aleksei Kovaljovin ja Sergei Zubovin kanssa New York Rangers -seurassa Stanley Cup -mestaruutta vuonna 1994. Hän oli voittamassa Stanley Cupia myös vuonna 2000 New Jersey Devilsissä.


title: Yhdystie 5100

text: Yhdystie 5100 kulkee Kontiolahden Jakokoskelta Joensuun Heinävaaraan, ja se yhdistää Lieksantien eli kantatie 73:n ja Ilomantsintien eli kantatie 74:n.


title: Yhdystie 5100

text: Tie tunnetaan Mönnin-Selkien maisematienä. Tie kulkee Pielisjoen yli ja komeiden vaaramaisemien kautta, ja korkeimmilta paikoilta on komeat näköalat länteen Joensuun suuntaan.


title: Yhdystie 5100

text: Tien varrella on


title: Bonaqua

text: Bonaqua on The Coca-Cola Companyn matalahiilihappoinen kivennäisvesi, joka tuli Suomessa markkinoille vuonna 1979 alun perin nimellä Aqua. Merkki on saatavilla myös muualla Euroopassa. Kyseessä on Suomen toiseksi suosituin kivennäisvesimerkki..


title: Royal Rumble (1991)

text: Royla Rumble (1991) oli showpaini pay-per-view (PPV) tapahtuma, minkä tuotti World Wrestling Federation. Se oli neljäs jokavuotinen Royal Rumble tapahtuma ja se pidettiin 19. tammikuuta, 1991 Miami Arenalla Miamissa, Floridassa. Paikanpäällä katsojia oli n. 16,000.


title: Royal Rumble (1991)

text: Selostamossa toimivat Gorilla Monsoon ja Roddy Piper.


title: Valeri Nikitin

text: Valeri Aleksandrovitš Nikitin (, 20. kesäkuuta 1939 – 13. tammikuuta 2002) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekkoilun kunniagalleriaan vuonna 1967.


title: Neljän tähden illallinen

text: Neljän tähden illallinen on suomalainen Nelosen esittämä ruoka-aiheinen tositelevisio-ohjelma, jossa neljä julkisuuden henkilöä valmistaa kukin vuorollaan illallisen kotonaan tai muussa heille tärkeässä paikassa. Illallisen lisäksi on tapana järjestää myös jonkinlainen yllätys vieraille, esimerkiksi musiikkiesitys. Illan päätteksi vieraat arvostelevat illan tunnelman sekä ruoan erikseen pisteillä 1–6. Viimeisenä iltana julkistetaan voittaja, joka saa palkinnoksi samppanjaa sekä keittokirjoja (kausi 1), pöytäpuutarhan (kausi 2) tai padan (kausi 3). Ohjelman ensimmäinen sekä toinen tuotantokausi esitettiin peräkkäin 30. elokuuta–16. joulukuuta 2010. Kolmas tuotantokausi alkoi 22. elokuuta 2011. Neljäs tuotantokausi alkoi 20. elokuuta 2012. Viides tuotantokausi alkoi 9. syyskuuta 2013. Seitsemäs tuotantokausi esitetään helmikuussa 2019 MTV3-kanavalla. Sarja perustuu kansainväliseen menestysformaattiin Fish on the Cake.


title: Neljän tähden illallinen

text: Suomi-versiossa kertojana toimii näyttelijä Jukka Voutilainen.


title: Neljän tähden illallinen

text: Formaatti on samantyylinen kuin brittiläisessä Arvostele mun illallinen ("Come Dine with Me") -ohjelmassa.


title: Andrei Nikolišin

text: Andrei Nikolišin (s. 25. maaliskuuta 1973) on venäläinen pelaajauransa lopettanut jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1993. Nikolišin pelasi NHL:ssä yli 600 ottelua Washington Capitalsissa, Chicago Blackhawksissa ja Colorado Avalanchessa. Nikolišin nimettiin Traktor Tšeljabinskin päävalmentajaksi lokakuussa 2014. Hän sai potkut seuran peräsimestä seuraavalla kaudella, mutta palkattiin melkein välittömästi Amur Habarovskin päävalmentajaksi


title: Gemma Spofforth

text: Gemma Mary Spofforth (s. 17. marraskuuta 1987 Shoreham, Kent, Yhdistynyt kuningaskunta) on englantilainen uimari, joka on erikoistunut selkäuintiin.


title: Gemma Spofforth

text: Spofforth sai junioreiden EM-kilpailuissa Glasgow’ssa 2003 kultaa 50 metrin ja pronssia 100 metrin selkäuinnissa. Wienin lyhyen radan EM-kilpailuissa 2004 hän oli kolmas 200 metrin selkäuinnissa ajalla 2.07,64. Pekingin olympialaisissa 2008 hän sijoittui 100 metrin selkäuinnissa neljänneksi neljä sadasosasekuntia pronssimitalista jääneenä.


title: Gemma Spofforth

text: Spofforth voitti 100 metrin selkäuinnin maailmanmestaruuden Roomassa 2009 maailmanennätysajalla 58,12 ja oli lisäksi neljäs 200 metrin selkäuinnissa. Budapestin EM-kilpailuissa 2010 hän sai kultaa 100 metrin selkäuinnissa ajalla 59,80 ja 4 × 100 metrin sekauintiviestissä sekä hopeaa 200 metrin selkäuinnissa ajalla 2.08,25. Saman vuoden Delhin Kansainyhteisön kisoissa hän sai hopeaa 50 ja 100 metrin selkäuinnissa sekä 4 × 100 metrin sekauintiviestissä Lontoon olympialaisissa 2012 hän oli viides 100 metrin selkäuinnissa .


title: Juri Pantjuhov

text: Juri Borisovitš Pantjuhov (, 15. maaliskuuta 1931 Moskova – 22. lokakuuta 1981) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1956. Pantjuhov voitti jääkiekon olympiakultaa 1956.


title: That’s the Way That It Is

text: That's the Way That It Is on alun perin The Bliss Bandin esittämä kappale vuodelta 1979. Hard rock -yhtye Uriah Heep teki siitä cover-version vuonna 1982. Kyseinen versio julkaistiin albumilla "Abominog" sekä erikseen singlenä.


title: That’s the Way That It Is

text: ”That's the Way That It Is” oli Uriah Heepin ensimmäinen kappale lähes kymmeneen vuoteen, joka pääsi Yhdysvaltojen singlelistoille, kun se nousi Mainstream Rock -listalla sijalle 25. Se on myös niitä harvoja Uriah Heepin kappaleita, joista on tehty musiikkivideo. Kappaleen suosiota edesauttoi videon runsas esittäminen Music Televisionilla.


title: Juri Paramoškin

text: Juri Paramoškin (s. 3. marraskuuta 1937 Elektrostal) on entinen neuvostoliittolainen jääkiekkoilija. Hänet valittiin Neuvostoliiton ja Venäjän jääkiekkoilun kunniagalleriaan vuonna 1991.


title: Eläinsuojelu

text: Eläinsuojelu tarkoittaa eläinten suojelua kärsimykseltä, kivulta ja tuskalta sekä eläinten hyvinvoinnin ja hyvän kohtelun edistämistä.


title: Eläinsuojelu

text: Suomessa eläinsuojelun pääperiaatteet on määritelty eläinsuojelulaissa.


title: Eläinsuojelu

text: Jokaisella ihmisellä on lakisääteinen velvollisuus huolehtia eläinsuojelun toteutumisesta. Eläinsuojelun toteutumista valvovat eläinsuojeluviranomaiset, kuten kunnan ja läänineläinlääkärit, poliisi ja terveystarkastajat. Monilla paikkakunnilla toimii lisäksi vapaaehtoisia eläinsuojeluvalvojia.


title: Eläinsuojelu

text: Loppuvuodesta 2009 kunnat ovat voineet palkata pelkästään valvontatehtäviin keskittyviä virkaeläinlääkäreitä. Muutoin valvonnasta vastaavat mm. vastaanottoa harjoittavat kunnaneläinlääkärit, jotka saattavat olla asiakassuhteessa valvomiinsa tuotantotiloihin. Vuonna 2015 Suomessa oli 66 valvontaeläinlääkäriä.


title: Eläinsuojelu

text: Syksyllä 2013 Suomeen perustettiin määräaikaisena myös eläinsuojeluasiamiehen virka, jota hoiti Sari Salminen. Asiamies oli maa- ja metsätalousministeriössä toimiva itsenäinen viranomainen, jonka tehtäviin kuului vaikuttaa ja valistaa eläinten hyvinvoinnin puolesta. Työhön sisältyivät tuotantoeläimet, lemmikit, koe-eläimet ja luonnonvaraisten eläinten kohtelu. Virkaa ei jatkettu vuoden 2015 jälkeen, mikä johtui osin maa- ja metsätalousministeriöön kohdistuvista säästöistä.


title: Eläinsuojelu

text: Vapaaehtoiseen eläinsuojelutoimintaan kuuluu olennaisena osana löytöeläintoiminta. Suomessa paikallisten eläinsuojeluyhdistysten kattojärjestönä toimii SEY Suomen Eläinsuojeluyhdistysten liitto.


title: Eläinsuojelu

text: Vuonna 2015 Suomessa tehtiin epäilyyn perustuvia eläinsuojelutarkastuksia yli kuusituhatta, mikä oli yli 900 enemmän kuin vuonna 2014. Vajaa puolet tarkastuksista johti viranomaistoimenpiteisiin. Noin 31 %:lla tarkastuksista annettiin asianomaiselle määräys korjata puutteet määräajassa, tai kielto jatkaa eläinsuojelusäädösten vastaista menettelyä. Kiireellisiin toimenpiteisiin johtavia vakavia laiminlyöntejä havaittiin 9 %:lla tarkastuskäynneistä (lemmikkitarkastuksista 11 %:lla, tuotantoeläintarkastuksissa 3 %:lla).


title: Eläinsuojelu

text: Eläinlajeittain tarkasteltuna tarkastuksia kohdistui enemmän lemmikkieläimiin (4 200), kuin tuotantoeläimiin (3 600). Lemmikkieläinten tarkastuksissa yli puolet tarkastetuskohteista olivat koiria, toiseksi suurin eläinryhmä olivat kissat. Tuotantoeläinlajien osalta tarkastuksen kohteina olivat useimmiten naudat, hevoseläimet ja lampaat.


title: Eläinsuojelu

text: Animalia ja SEY teettivät eduskuntapuolueille kesäkuussa 2016 eläinsuojelukyselyn, jossa kysyttiin muun muassa pitäisikö eläintuotantotiloilla ja teurastamoilla ottaa käyttöön kansalaisille avoin, säännöllinen ja tehokas valvonta. Kaikki Sipilän hallitukseen kuuluvat puolueet vastustivat tehokkaampaa eläinsuojeluvalvontaa; perussuomalaiset ja keskusta olivat täysin eri mieltä ja kokoomus osittain eri mieltä. Muista puolueista myös RKP oli täysin eri mieltä, vasemmistoliitto, vihreät ja SDP taas tehokkaamman valvonnan kannalla. Kristillisdemokraatit ei vastannut kyselyyn.


title: Eläinsuojelu

text: Perussuomalaiset oli ainoa puolue, joka vastusti tuotantoeläinten kivunlievityksen parantamista, kuten sitä, että porsaiden kastrointi ilman kivunlievitystä kielletään. Se oli myös ainoa puolue, joka vastusti emakkohäkkien kieltämistä. Emakkohäkissä eläin ei pysty liikkumaan, eikä kääntymään ympäri. Turkistarhauksen lakkauttamista kokonaan kannattivat vain vihreät ja vasemmistoliitto. Ne olivat ainoita, jotka kannattivat kaikkia eläinsuojelulakiin esitettyä 10 parannusta. Kokoomus kannatti kuutta ehdotusta, sitä torjuvampia olivat SDP, RKP ja keskusta. Perussuomalaiset oli eläinsuojeluvastaisin puolue.


title: Eläinsuojelu

text: Eläinsuojelutoiminta sekoitetaan monesti eläinoikeusliikkeeseen, joka ajaa eläinten oikeuksia. Eläinsuojelulla tarkoitetaan lain vähimmäisvaatimusten täyttämistä, kun taas eläinten oikeuksien puolustajat pyrkivät ajamaan eläimille lain asettamia vaatimuksia laajempia oikeuksia.


title: Eläinsuojelu

text: Monet eläinten oikeuksien puolustajat pitävätkin Suomen lakia ristiriitaisena, sillä lain sallimien eläintenpitomuotojen, kuten turkistarhauksen tai lihateollisuuden voidaan katsoa olevan tarpeettoman kärsimyksen aiheuttamista eläimille, mikä on yksiselitteisesti kielletty eläinsuojelulain yleisissä periaatteissa.


title: Valeri Zelepukin

text: Valeri Zelepukin (s. 17. syyskuuta 1968, Voskresensk) on entinen venäläinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1998.


title: Donald Brashear

text: Donald Brashear (s. 7. tammikuuta 1972 Bedford, Indiana, Yhdysvallat) on yhdysvaltalainen uransa lopettanut jääkiekkoilija. Isokokoinen ja kovaa taklaava Brashear oli rooliltaan tappelija. Hän osasi toisinaan pelata myös hyvää kiekollista peliä.


title: Donald Brashear

text: Brashear on pelannut pitkän 1025 NHL:n runkosarjaottelun uran ja tehnyt niissä tehot 85+120=205. Jäähyminuutteja on tullut huimat 2634. Brashear on liigan kaikkien aikojen viidenneksitoista eniten jäähyminuutteja kerännyt pelaaja ja hän nousi aktiivipelaajien vastaavan tilaston kärkeen elokuussa 2010, kun Chris Chelios lopetti uransa.


title: Donald Brashear

text: Donald Brashear omistaa jääkiekkomailamerkin brash87, joka on nähty muun muassa Kanadan Leijonan luolassa.


title: Donald Brashear

text: Donald Brashearin isä oli yhdysvaltalainen ja äiti kanadalainen. Hän oli perheensä kolmesta lapsesta nuorin. Brashearin isällä oli alkoholiongelmia ja hänen äitinsä muutti pois kotoa. Hän asui isänsä kanssa kuusivuotiaaksi asti, kunnes Brashear muutti äitinsä sekä äidin uuden aviomiehen kanssa Québecin Lorrettevilleen. Sittemmin Brashearin äiti kuitenkin antoi hänet québeciläisen lastenkodin huostaan, koska hänellä oli henkisiä ongelmia, eikä Donald hyväksynyt häntä äitinä. Brashear ei pitänyt kontaktia perheeseensä ennen kuin hän täytti 18.


title: Donald Brashear

text: Brashearin setä oli Yhdysvaltain laivaston historian ensimmäinen värillinen sukeltaja Carl Brashear.


title: Donald Brashear

text: Brashear pelasi vuodet 1989–1992 QMJHL:ää Longueuil Collège-Françaisin ja Verdun College-Francaisin joukkueissa. Vuonna 1992 tuli QMJHL:n mestaruus Verdunissa. Hän keräsi kolmen QMJHL-kautensa aikana yhteensä peräti 747 jäähyminuuttia 197 ottelussa. Brashearia ei ikinä varattu NHL:ään, vaan hän teki sopimuksen vapaana agenttina Montréal Canadiensin kanssa vuonna 1992. Brashear pelasi kauden 1992–1993 kokonaan AHL-joukkue Fredericton Canadiensissa ja hän oli 261 minuutillaan jäähypörssin seitsemäs. Kaudella 1994–1995 Brashear pelasi pisteiden valossa paljon paremman kauden AHL:ssä ja hän oli tehoilla 38+28=66 joukkueensa sisäisen pistepörssin toinen Robert Guilletin jälkeen. He jakoivat myös Canadiensin sisäisen maalipörssin 38 osumallaan. Brashear pelasi kauden aikana myös 14 ottelua NHL:n puolella tehden niissä tehot 2+2=4. Hän pelasi myös kaksi playoff-ottelua ilman tehopisteitä. Kaudella 1994–1995 Brashear pelasi vielä valtaosan kaudesta farmissa ja hän pelasi 20 NHL-ottelua tehoin 1+1=2. Brashear murtautui NHL:ään seuraavalla kaudella 1995–1996, jolloin hän pelasi koko kauden NHL:ssä antaen 67 ottelussa neljä syöttöpistettä. Brashearin rooli jäi kuitenkin pieneksi hänen pelattua lähes koko kautensa nelosketjussa.


title: Donald Brashear

text: Kaudella 1996–1997 Brashear kaupattiin marraskuussa 1996 Vancouver Canucksiin vaihdossa Jassen Cullimoreen. Hän nousi Canucksissa yleisön suosikiksi ja voitti kaudella 1997–1998 NHL:n jäähypörssin 372 minuutillaan. Brashear rikkoi Canucksin seurakohtaisen jäähyennätyksen, kun edellisellä kaudella NHL:n jäähypörssin voittanut Gino Odjick keräsi 371 jäähyminuuttia. Hän sai enemmän vastuuta Canucksin poliisipelaajana, kun Odjick kaupattiin New York Islandersiin maaliskuussa 1997. Brashear onnistui pelaamaan roolistaan huolimatta kaikki runkosarjan 82 ottelua kaudella NHL-kausi 1998–1999. Hän teki 7. – 15. helmikuuta välillä vähintään yhden pisteen jokaisessa ottelussaan. Kauden aikana Brashear teki tehot 8+10=18 ja jäähyminuutteja tuli 209. Kaudella 1999–2000 hän teki yhden kauden maaliennätyksensä NHL:ssä 11 osumallaan, vaikka kausi jäi vain 60 ottelun mittaiseksi. 21. helmikuuta 2000 Brashear tappeli Boston Bruinsin Marty McSorleyn kanssa ottelun ensimmäisessä erässä. McSorley halusi ottaa revanssin hänen kanssaan kolmannessa erässä, mutta Brashearin kieltäydyttyä tappelusta McSorley löi häntä mailalla päähän takaapäin. Brashearin kypärä meni lyönnin seurauksena rikki, hän löi päänsä jään pintaan ja sai kolmannen asteen aivotärähdyksen. McSorley sai teostaan loppukauden mittaisen pelikiellon, joka pidennettiin myöhemmin vuoden mittaiseksi. Ottelu jäi hänelle NHL-uran viimeiseksi. Syksyllä 2000 McSorley todettiin siviilioikeudessa syylliseksi aseelliseen pahoinpitelyyn ja hän sai 18 kuukauden ehdollisen vankeustuomion.


title: Donald Brashear

text:
Brashear teki Canucksin kanssa kaksivuotisen jatkosopimuksen vuonna 2000 ja hän teki kaudella 2000–2001 28 pistettä. Joulukuussa 2001 Brashear kaupattiin kuudennen kierroksen varausvuoron kanssa Philadelphia Flyersiin vaihdossa Jan Hlaváčiin ja kolmannen kierroksen varausvuoroon. Kauden 2001–2002 aikana hän teki yhden kauden piste-ennätyksensä tehoilla 9+23=32. Brashear pelasi LNAH-liigan Québec RadioX:n riveissä. Hänen sopimuksensa Flyersin kanssa päättyi kevääseen 2006 ja saman vuoden kesäkuussa Brashear siirtyi vapaana agenttina Washington Capitalsin riveihin. Kolmen Capitals-kauden jälkeen hän siirtyi heinäkuussa 2009 New York Rangersiin. Joukkue kuitenkin asetti Brasherin siirtolistalle helmikuussa 2010 ja hän pelasi loppukauden farmijoukkue Hartford Wolf Packissa.
Elokuussa 2010 Brashear kaupattiin Patrick Rissmillerin kanssa Atlanta Thrashersiin vaihdossa Todd Whiteen. Thrashers kuitenkin osti hänen sopimuksensa ulos kolme päivää myöhemmin. Brashear siirtyi syyskuussa 2010 LNAH-joukkue Sorel-Tracy GCI:hin, josta hän siirtyi kahdeksan pelaamansa ottelun jälkeen samassa liigassa pelaavaan Rivière-du-Loup 3L:ään. Brashear pelasi Rivière-du-Loupissa kolme kautta.


title: Donald Brashear

text: Kaudella 2013–2014 Brashear ei pelannut missään, ja hänen uransa näytti päättyvän. Yllättäen marraskuussa 2014 Ruotsin SHL-liigassa pelaavan Modo Hockeyn toimitusjohtaja Peter Forsberg tarjosi Brashearille sopimusta loppukaudeksi 2014–2015. Brashear pelasi vielä kaudella 2015–2016 seitsemän ottelua LNAH-liigan Thetford Assuranciassa.


title: Donald Brashear

text: Brashear edusti Yhdysvaltoja MM-kilpailuissa vuosina 1997 ja 1998. Vuoden 1997 turnauksessa hän sai vastuuta Yhdysvaltain ykkösketjusta ja sijoittui tehoilla 2+3=5 joukkueen sisäisen pistepörssin toiseksi.


title: Mousa Dembélé

text: Moussa Sidi Yaya Dembélé (s. 16. heinäkuuta 1987 Wilrijk, Belgia) on belgialainen jalkapalloilija, joka edustaa Englannin Valioliiga-joukkue Tottenhamia. Hänen pelipaikkansa on keskikenttä. Dembélén isä on malilainen ja äiti belgialainen. Hän edustaa maajoukkuetasolla Belgiaa, jossa hän debytoi vuonna 2006. Dembélén pelinumero Tottenhamissa on 19.


title: Mousa Dembélé

text: Dembélé pelasi juniorina K. Berchem Sport -joukkueessa. Hän aloitti seurajoukkueuransa Germinal Beerschotissa, joka pelasi Belgian pääsarjassa. Hän debytoi pääsarjassa jo 16-vuotiaana. Vuonna 2005 hän siirtyi Willem II -joukkueeseen saatuaan myös kiinnostusta Ajaxilta.


title: Mousa Dembélé

text: Dembélé pelasi Eredivisiessä kauden 2005–2006 ja teki kauden aikana yhdeksän maalia. Tämän jälkeen suuremmat seurat kiinnostuivat hänestä, ja lopulta AZ pestasi hänet vuonna 2006. Dembélé oli kaudella valmentaja Louis van Gaalin avainpelaajia tehden kuusi maalia. Joukkue oli lähellä jopa mestaruutta. Seuraava kausi oli pettymys sekä Dembélén että AZ:n osalta; AZ sijoittui sijalle kaksitoista ja Dembélé teki vain neljä maalia. Kaudella 2008–2009 AZ voitti lopulta mestaruuden ja supercupin. Dembélé oli kauden aikana sivussa lokakuusta joulukuuhun. Hänestä tuli yksi sarjan arvostetuimmista pelaajista. Hän teki 23 pelaamassaan Eredivisien ottelussa kymmenen maalia. Seuraavalla kaudella hän teki neljä maalia Eredivisiessä ja pelasi kuusi ottelua Mestarien liigassa.


title: Mousa Dembélé

text: Elokuussa 2010 englantilainen Fulham ilmoitti pestanneensa Dembélén kolmivuotisella ja viiden miljoonan punnan arvoisella sopimuksella. Hän teki vuosien 2010–2012 aikana pelaamissaan 62 valioliigaottelussa kaikkiaan viisi maalia. Eurooppa-liigassa 2011–2012 hän pelasi karsintapelit mukaan lukien seitsemän ottelua.


title: Mousa Dembélé

text: Dembélé siirtyi Valioliigan Tottenhamiin kesällä 2012. Hän on pelannut seurassa jouluun 2018 mennessä yhteensä 181 valioliigaottelua, joissa hän on tehnyt seitsemän maalia. Hän pelasi Eurooppa-liigassa kausilla 2012–2016 kaikkiaan 30 ottelua, joissa teki kolme maalia. Kaudesta 2016–2017 alkaen hän on pelannut Mestarien liigassa 11 ottelua ilman maaleja.


title: Mousa Dembélé

text: Dembélé debytoi maajoukkueessa toukokuussa 2006 Turkkia vastaan. Ensimmäisen A-maaottelumaalinsa hän teki Azerbaidžania vastaan saman vuoden lokakuussa. Hän edusti Belgiaa vuoden 2008 kesäolympialaisissa kaikissa otteluissa. Hän teki puolivälierissä Italiaa vastaan kaksi maalia. Hän pelasi kaksi ottelua MM-kilpailuissa 2014 ja yhden ottelun EM-kilpailuissa 2016. Hän kuului MM-kisajoukkueeseen myös vuonna 2018, jolloin Belgia saavutti pronssia. Hän pelasi kisoissa neljässä ottelussa. Kaikkiaan hän on jouluun 2018 mennessä pelannut 82 A-maaottelua, joissa hän on tehnyt viisi maalia.


title: Oikeaanjohdetut kalifit

text: Oikeaanjohdetut kalifit (Rashidunin kalifaatti) ovat neljä ensimmäistä profeetta Muhammadin valtiollista seuraajaa. He olivat Abu Bakr, Umar, Uthman ja Ali, jotka kaikki kuuluivat Mekan pääheimoon Quraishiin. Nämä neljä ensimmäistä kalifia valittiin valitsijaneuvostossa eikä pelkästään sukulaisuuden perusteella. Profeetta Muhammadin ja neljän ns. oikeaanjohdetun kalifin aikaa pidetään muslimien piirissä islamin kultakautena, jolloin valtakuntaa hallittiin islamin periaatteiden mukaan.


title: Oikeaanjohdetut kalifit

text: Neljän ensimmäisen kalifin aikana arabiarmeijat saavuttivat voittoja ja aluevaltauksia niin Bysantin valtakunnasta kuin Persiasta. Historiallisesti aikakausi oli lisäksi täynnä sisäisiä ristiriitoja, jotka johtivat Uthmanin ja Alin murhiin. Islamilainen historiankirjoitus näkee aikakauden riidat ja kapinat sivuseikkoina.


title: Oikeaanjohdetut kalifit

text: Arabit kohtasivat valloitusretkillään kansoja, joista useimmille uusien valloittajien tulo merkitsi tilanteen parantumista. Syynä olivat Bysantin keskushallinnon sortotoimenpiteet sen yrittäessä väkisin levittää uskontoa. Arabivalloituksien myötä valtakunnan hallinto koki muutoksia, jotka johtivat byrokratisoitumiseen sekä muihin suurvallan ongelmiin. Vuonna 661 valtaan nousi Uhtmanin sukulainen Mu’awiya, jonka myötä perustettiin islamin ensimmäinen Umaijadien dynastia.


title: Savojärvi

text: Savojärvi on Varsinais-Suomessa sijaitseva järvi, josta noin puolet kuuluu Kurjenrahkan kansallispuistoon.


title: Savojärvi

text: Savojärvi on 124 hehtaarin laajuinen dystrofinen ja suorantainen järvi, jonka pohjoisosasta kuuluu 64 hehtaaria Kurjenrahkan kansallispuistoon. Järvi sijaitsee Nousiaisten, Mynämäen ja Pöytyän, aiemmin Yläneen, kuntien alueella. Savojärvi laskee vetensä Järvijokeen, joka on yksi Aurajoen merkittävimmistä sivuhaaroista. Aurajoen vesistössä Savojärvi on selvästi suurin järvi.


title: Savojärvi

text: Savojärvi rajoittuu enimmäkseen kahteen suuren keidassuohon, eteläosa Kurjenrahkaan ja pohjoisosa Lammenrahkaan. Moreeniharjanteet ja metsämaa muodostavat vajaan viidenneksen järven rantaviivasta sen länsi- ja itärannalla. Länsirannalla on myös peltomaata. Järven etelärannalla on kalliota.


title: Savojärvi

text: Turun kaupunki rakensi 1950-luvun alussa padon Savojärven lounaisosaan, josta Järvijoki alkaa, varmistaakseen vesihuollon kuivina kausina ja poikkeusaikoina. Järvi on toiminut vuodesta 1951 Turun kaupungin vesireservinä, mutta sitä ei yleensä käytetä. Järven säännöstelyväli on kaksi metriä, mutta vedenpinta on usein lähellä ylärajaa. Kuivimpina aikoina, kuten vuoden 2002 syksyllä, järvi laskettiin kuitenkin lähes tyhjäksi.


title: Savojärvi

text: Savojärven etelärannalla on kymmenisen kesämökkiä sekä Auran ja Nousiaisten kuntien virkistysalueet.


title: Savojärvi

text: Savojärvessä on ahvenia, särkiä, kiiskiä ja haukia. Järveen on istutettu myös kirjolohta, toutainta ja peledsiikaa. Savojärvessä on myös ollut rapuja, mutta ne eivät pysty lisääntymään järvessä sen suurien happamuusvaihteluiden takia.


title: Savojärvi

text: Nisäkkäistä on mainittava, että Savojärvellä pitää reviiriään saukkopariskunta.


title: Savojärvi

text: Savojärvi on dystrofinen eli karu ja sen vesi on humuspitoista, joten järven vesi on ruskeaa ja näkösyvyys huono. Parhaimmillaan näkösyvyys on hieman yli metrin mutta tulva-aikoina vain puolisen metriä. Järven vesi on melko hapanta, koska se valuu ympäröiviltä soilta. Keväisin pH voi olla vain 4,5 mutta syksyisin yleisesti 6. Savojärvellä on tehty järvien vedenlaadun pitkäaikaismuutosten seuranta vuodesta 1962 lähtien.


title: Lakjärvi

text: Lakjärvi (joskus myös Lakkijärvi) on pieni suorantainen järvi, joka sijaitsee Mynämäen kunnassa, Varsinais-Suomessa. Sen koko on vain noin kolme hehtaaria. Järvi kuuluu Kurjenrahkan kansallispuistoon ja sen läheisyydessä sijaitsee kaksi laavua ja nuotiopaikka. Leiripaikan varustukseen kuuluvat lisäksi polttopuuvarasto, kompostikäymälä ja jätekeräyspiste. Laavun läheisyydessä sijaitsee myös kaivo, mutta sen vesi ei ole juomakelpoista.


title: William DuVall

text: William DuVall (s. 6. syyskuuta 1967 Washington, D.C., Yhdysvallat on yhdysvaltalainen muusikko, joka tunnetaan parhaiten Alice in Chains -yhtyeen laulajana. Hän korvasi yhtyeen alkuperäislaulajan, edesmenneen Layne Staleyn vuonna 2006. Hän on mukana myös perustamassaan yhtyeessä Comes with the Fall. Alice in Chainsin lauluntekijä-kitaristi Jerry Cantrell tutustui DuValliin, kun hänen sooloyhtyeensä soitti CWTF:n kanssa, ja DuVall otettiin mukaan Alice in Chainsin uuteen tulemiseen.


title: Sean Kinney

text: Sean Kinney (s. 27. toukokuuta 1967 Renton, Washington, Yhdysvallat) on Seattle-lähtöisen grungeyhtye Alice in Chainsin nykyinen ja alkuperäinen rumpali. Hänellä on myös iso rooli yhtyeen albumien ulkoasujen ja esiintymislavojen suunnittelussa. Hän on soittanut myös Willie Nelson -tribuuttiyhtyeessä muutaman muun seattlelaismuusikon kanssa sekä AIC:n tauon aikana perustamassaan yhtyeessä Spys4Darwin.


title: Boris Petelin

text: Boris Petelin (s. 15. elokuuta 1924, Magadan) on entinen neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1954.


title: Ateliers et Chantiers de la Loire

text: Ateliers et Chantiers de la Loire oli vuodesta 1881 aina vuoteen 1955 toiminut ranskalainen telakkayhtiö. Yhtiö yhdistyi vuonna 1955 Chantiers de Penhoëtin kanssa muodostaen Chantiers de l'Atlantiquen.


title: Ateliers et Chantiers de la Loire

text: Jollet Babin perusti yhtiön vuonna 1881 Nantesissa Ranskassa. Loire-joen suu oli perinteisesti laivanrakennuksen ydinaluetta Ranskassa ja alueella sijaitsivat Dubigeon Nantesissa ja Chantiers de Penhoët Saint Nazairessa. Babin perusti telakkansa Prairie du Laciin lähelle Dubigeonin telakkaa ja vuotta myöhemmin hän perusti toisen telakan Saint Nazaireen Penhoëtin telakan kupeeseen. Alkuvaiheessa telakka keskittyi Ranskan laivaston toimituksiin keskittäen raskaiden sotalaivojen teon Saint Nazaireen ja keskisuurten sekä pienten alusten valmistuksen Nantesiin.


title: Ateliers et Chantiers de la Loire

text: Vuonna 1901 yhtiö osti Normandy-Laporten liiketoiminnan Rouenissa sekä aloitti höyrykattiloiden ja -koneiden valmistuksen Saint-Denisiin lähelle Pariisia valmistuneessa tehtaassa. Saint Nazairen telakka valmisti Ranskan laivastolle vuonna 1907 kaksi kuudesta Danton-luokan ja vuonna 1912 yhden kolmesta Bretagne-luokan taistelulaivasta.


title: Ateliers et Chantiers de la Loire

text: Ennen toista maailmansotaa telakka valmisti yhdessä Penhoëtin kanssa kaksi neljästä Ranskan laivastolle toimitetusta taistelulaivasta ja sillä oli sopimus loppujen valmistuksesta sekä kahdesta lentotukialuksesta, mutta ne eivät toteutuneet. Toisen maailmansodan jälkeen laivatilausten romahdettua yhtiö sulautui Chantiers de Penhoëtin kanssa muodostaen vuonna 1955 Chantiers de l'Atlantiquen.


title: Ateliers et Chantiers de la Loire

text: Yhtiö aloitti vuonna 1925 Saint Nazairessa vesilentokoneiden valmistuksen Ranskan postille. Yhtiö sai 1930 nimen Loire Aviation. Toiminta yhdistettiin myöhemmin Nieuport-yhtiöön, joka toimi nimellä Loire-Nieuport.


title: Zeler

text: Zeler (oik. Said Hamani, , s. 18. kesäkuuta 1983 Boulogne-Billancourt, Ranska) on ranskalainen rap-artisti.


title: Zeler

text: Zeler sai tunnettavuutta vieraillessaan LIMin mixtapella Violences Urbaines vuonna 2001 ja myöhemmin LIMin kolmannella mixtapella Triples Violences Urbaines vuonna 2006. Kaksi vuotta myöhemmin hän vieraili myös Mo'vez Lang -yhtyeen albumilla Associés à vie. Kesäkuussa 2009 Zeler julkaisi ensimmäisen albuminsa Evolution Urbaine yhdessä LIMin kanssa. Albumi sijoittui Ranskan Le Charts -albumilistalla sijalle 16.Hamami syntyi Boulogne-Billancourtissa algerialaisille vanhemmille, jotka ovat kotoisin Tizi Ouzousta.


Uinnin Tyynenmeren-mestaruuskilpailut 2010 käytiin Yhdysvaltain Kalifornian Irvinessa 18.–22. elokuuta 2010. Kilpailuihin osallistui 22 maata.


title: Eurocom

text: Eurocom oli brittiläinen pelitalo.


title: Jalkapallon I divisioonan kausi 1983

text: Jalkapallon I divisioonan kausi 1983 oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena sarjana. Sarjan neljä parasta pääsi jatkokarsintoihin Mestaruussarjan neljän heikoimman kanssa.


title: Jalkapallon I divisioonan kausi 1983

text: I divisioonan neljä parasta eli MP, PPT, KePS ja Jaro, pääsivät Mestaruussarjan neljän heikoimman kanssa karsintasarjaan, johon KuPS ja MP saivat neljä lähtöpistettä, PPT ja OPS kolme, KePS ja Reipas kaksi sekä Jaro ja KTP yhden. Karsintasarjan kautta kaudeksi 1984 Mestaruussarjaan nousivat MP, KePS ja PPT paikkansa säilyttäneen Kuopion Palloseuran lisäksi.


title: Jalkapallon I divisioonan kausi 1983

text: Loppusarjan alkajaisiksi pisteet puolitettiin (puolikkaat pyöristettiin ylöspäin).


title: Anne ja Jacques

text: ”Anne ja Jacques” on Juice Leskisen säveltämä ja sanoittama kappale, joka ilmestyi singlenä lokakuussa 1977. Single on ilmestynyt Leskisen uran taitekohdassa, sillä sen B-puolena olevan ”Pedron” soittaa jo uusi yhtye Juice Leskinen Slam. ”Anne ja Jacques”, joka on äänitetty aikaisemmin, on sen sijaan erikseen kootun studioyhteen soittama. Kappaleen esittävät Juice Leskinen (laulu), Freeman (taustalaulu), Esa Kotilainen (urut ja piano), Antero Jakoila (akustinen kitara ja sähkökitara), Pekka Pohjola (basso) ja Ronnie Österberg (rummut). Kappale nousi Suomen virallisen singlelistan sijalle 16.


title: Anne ja Jacques

text: ”Anne ja Jacques” kertoo Anne Pohtamon ja Jacques de la Fontainen suhteesta, joka oli tuohon aikaan paljon esillä iltapäivälehdissä. Leskinen pyrki kappaleella Syksyn sävel -kilpailuun mutta ei päässyt finaaliin. Tämä ”irvailusingle” nousi kuitenkin suosituksi, ja se julkaistiin pian uudestaan Leskisen kokoelmalevyllä "Tähän saakka".


title: Anne ja Jacques

text: Kappaleen kertosäe kuuluu: "Anne ja Jacques, Anne ja Jacques / lehdessä pussas, siinä luki smack / Anne ja Jacques, Anne ja Jacques / Jacques oli niin kuin Donald Duck."


title: Fabrice Lhenry

text: Fabrice Lhenry (s. 29. kesäkuuta 1972 Lyon, Ranska) on ranskalainen jääkiekkoilija, pelipaikaltaan maalivahti. Lhenry oli Ranskan ykkösmaalivahti jääkiekon MM-kilpailuissa 2010 ja kakkosvahti jääkiekon MM-kilpailuissa 2011. Silloin ykkösenä toimi Cristobal Huet. Lhenryn seurajoukkue on Dragons de Rouen.


title: Kinnarps

text: Kinnarps on Euroopan suurin toimistokalusteiden ja julkisten tilojen sisustusratkaisujen toimittaja. Yhtiö myy tuotteitaan 40 maassa ja sillä on tytäryhtiöitä 15 maassa. Kinnarpsilla on kaiken kaikkiaan seitsemän tuotantolaitosta, kuusi Ruotsissa ja yksi Saksassa. Tuotantoa ja kokoonpanoa suoritetaan tuotantolaitoksissa seuraavilla paikkakunnilla: Kinnarp, Jönköping, Skillingaryd, Vinslöv, Tranås (2 kpl) Ruotsissa ja Worms Saksassa. Suurin näistä on Kinnarpin tehdas. Konsernilla on noin 2300 työntekijää. Konsernin johto ja konsernitoiminnot ovat sijoittuneet Ruotsin Kinnarpiin. Kinnarps-konsernin tuotemerkkejä ovat Kinnarps, Drabert, Martin Stoll, Materia, Skandiform ja NC Nordic Care. Konsernin liikevaihto oli tilikaudella 2016/2017 noin 405 miljoonaa euroa.


title: Kinnarps

text: Kinnarps Oy on vuonna 1990 perustettu suomalainen perheyritys, joka myy ja markkinoi toimisto- ja julkitilojen sisustusratkaisuja ja -palveluita Suomessa. Yhtiön myyntinäyttelyt sijaitsevat Helsingissä, Turussa ja Tampereella. Myyntiverkostoon kuuluu lisäksi joukko valtuutettuja jälleenmyyjiä.


title: Kinnarps

text: Suomessa tuotevalikoima muodostuu pääosin Kinnarps-konserniin kuuluvien yritysten kalusteista, jotka ovat saaneet useita arvostettuja design-palkintoja, kuten Red Dot Award. Laajasta mallistosta löytyy ratkaisut toimistoihin, oppimisympäristöihin ja hoivakohteisiin. Yritys tarjoaa myös laajan palvelukokonaisuuden työympäristön muutokseen.


title: Kinnarps

text: Kinnarps Oy:n sisustustalo ja pääkonttori sijaitsevat Helsingissä, ja yrityksellä on logistiikkakeskus Keravalla.


title: Manel Filali

text: Manel Filali (, oik. Nour el-Houda Filali, s. 11. joulukuuta 1981 Hussein Dey, Algeria) on algerialainen pop-laulaja ja saksalaisen popduon Milk & Honey -yhtyeen jäsen.


title: Manel Filali

text: Filali työskenteli vuonna 2005 apulaisohjaajana Hollywoodissa, kunnes muutti Saksaan, jossa hän tapasi musiikin tuottajan Uwe Fahrenkrog-Petersenin. Tuottajan avulla Filali perusti yhdessä Anne Rossin kanssa vuonna 2006 yhtyeen Milk & Honey.


title: Manel Filali

text: Filali syntyi viisilapsiseen perheeseen Algerin lähiössä Hussein Deyssa. Hänen isänsä Namane Filali työskenteli Algerian hallitukselle. Manel Filali opiskeli lakia kotimassaan ja myöhemmin elokuvan ohjausta Espanjassa. Ennen Saksassa aloitettua musiikkiuraansa hän työskenteli Yhdysvaltoissa, Hollywoodissa elokuvien parissa apulaisohjaajana.


title: Manel Filali

text: Filali on naimisissa jalkapalloilija Karim Matmourin kanssa.


title: Encyclopedia Americana

text: Encyclopedia Americana on yksi laajimmista englanninkielisistä tietosanakirjoista. Sarjaa julkaisee Scholastic.


title: Encyclopedia Americana

text: Encyclopedia Americana sisältää yli 45 000 artikkelia, joista useimmat ovat yli 500 sanan mittaisia ja useat huomattavasti pidempiä (Yhdysvaltoja käsittelevä artikkeli on yli 300 000 sanaa pitkä). Tietosanakirjan vahvimpina osa-alueina on perinteisesti pidetty Yhdysvaltain ja Kanadan maantiedettä ja historiaa. Tietosanakirjan tekemiseen on osallistunut yli 6 500 henkilöä ja se sisältää yli 9 000 bibliografiaa, 150 000 ristiviittausta, yli 1 000 taulukkoa, 1 200 karttaa ja lähes 4 500 kuvaa.


title: Encyclopedia Americana

text: Tietosanakirja oli pitkään saatavilla 30-osaisena painoksena, mutta nykyään sitä markkinoidaan sähköisenä tietosanakirjana. Maaliskuussa 2008, Scholastic kertoi, että painetun tietosanakirjan myynti on edelleen hyvä ja että yritys oli päättänyt jatkaa painetun version julkaisemista. Vuonna 2007 tietosanakirjasta ei poikkeuksellisesti julkaistu uutta laitosta. Yleensä Encyclopedia Americanasta on julkaistu vuosittain päivitetty laitos.


title: Encyclopedia Americana

text: Encyclopedia Americanan sähköinen versio julkaistiin ensimmäisen kerran vuonna 1997. Sekä sähköinen että painettu versio on suunnattu lukioikäisille ja julkisten kirjastojen käyttäjille.


title: Encyclopedia Americana

text: Ensimmäisen kerran Encyclopedia Americana julkaistiin vuosina 1829–1833 ja se koostui 13 osasta. Vuonna 1846 tietosanakirjaan liitettiin 14. osa. Vuonna 1849 John Sutter tarkisti tietosanakirjan avulla tekemänsä kultalöydön aitouden. Tästä syntyi myöhemmin Kalifornian kultaryntäys. 1902 julkaistiin uusi laitos, joka koostui 16 osasta. Tietosanakirjan toimittamista valvoi "Scientific American". Lehden päätoimittaja Frederic Converse Beach toimi myös tietosanakirjan päätoimittajana. Yhteistyö Scientific Americanin kanssa päättyi vuonna 1911. Vuosina 1918–1920 julkaistiin George Edwin Rinesin johdolla huomattavasti laajennettu laitos, joka koostui 30 osasta.


title: Encyclopedia Americana

text: Grolier osti tietosanakirjan vuonna 1945. Vuoteen 1950 mennessä tietosanakirjan, ja Grolierin muiden julkaisujen myynti oli niin suurta, että yritys pystyi ostamaan Manhattanillä, Lexington Avenuellä sijainneen suuren rakennuksen. Tuohon aikaan tietosanakirjaa myytiin pääasiassa postimyynnin ja ovelta-ovelle-myynnin avulla. 1970-luvulla telemarkkinointi lisäsi myyntiä. Vuonna 1988 ranskalainen mediayhtiö Hachette osti Grolierin. Hachette vuorostaan sulautui Lagardère Groupiin ja Grolier siirsi toimitilansa Danburyyn, Connecticutiin. Tietosanakirjasta julkaistiin CD-ROM-versio vuonna 1995 ja verkkoversio vuonna 1997. Vuonna 2000 Grolier päätyi Scholasticin omistukseen.


title: Joseph (intiaanipäällikkö)

text: Joseph (3. maaliskuuta 1840 – 21. syyskuuta 1904) oli nez percé -intiaanien kuuluisin päällikkö. Hän oli syntynyt Wallovalaaksossa nykyisen Oregonin alueella ja hänen omakielinen nimensä oli "Hip-mah-too-yah-lat-kekt" (Ukkonen vierii alas vuorille). Yhdysvaltain maananastuksiin liittyneet vaatimukset saivat Josephin johtamat nez percét nousemaan vastarintaan. He eivät halunneet luopua kotiseudustaan Wallowasta, ja kesällä 1877 nuorten soturien vimma johti heidät vakaviin erimielisyyksiin Yhdysvaltoja vastaan.


title: Joseph (intiaanipäällikkö)

text: Kesäkuun puolestavälistä eteenpäin noin 750 Josephin johtamaa nez percéä pakeni lähes neljän kuukauden ajan vaikeakulkuisissa maastoissa kohti Kanadan rajaa takaa-ajajinaan yli 1 000 amerikkalaista sotilasta. Suurin osa intiaanien joukosta käsitti naisia ja lapsia. Vuoden lopulla Joseph antautui palaamatta milloinkaan Wallowaan. Hän kuoli vuonna 1904 Washingtonissa Collovan reservaatiossa. Lääkärin mukaan kuolinsyy oli murtunut sydän.


title: Joseph (intiaanipäällikkö)

text: Protestanttinen lähetystyö, joka oli aloitettu nez percéin keskuudessa vuonna 1836 oli ehtinyt tuottaa merkittäviä tuloksia, ja oli myös suurin syy siihen, että noin puolet heistä myöntyi valkoisten sanelemiin ehtoihin. Kristinuskoa tunnustavan päällikkö Lawyerin vaikutuksesta monet Washingtonin ja sen lähialueiden intiaanit taipuivat luovuttamaan maansa Yhdysvaltain hallitukselle. Toinen puoli, joka edusti "Dreamers"-uskontoa, ei halunnut luopua asuinalueistaan. Tämä vanhoihin perinteisiin nojaava ja hyvien aikojen palaamista ennustava liike sai taakseen vaikutusvaltaiset päälliköt kuten Joseph ja White Bird. He kieltäytyivät allekirjoittamasta Lapwain maidenluovutus-sopimusta kutsuen sitä "Varkaiden sopimukseksi". Joseph pyysi presidentti Ulysses Grantilta lupaa saada asua Wallowa-laaksossa isiensä mailla, mutta presidentin myötämielisen suhtautuminen murtui siirtolaisten lisääntyvän painostuksen alla. Kun sotaiset yhteenotot alkoivat kesällä 1877, oli Joseph hyvin murtunut. Monien rauhaarakastavien intiaanijohtajien tavoin hän oli joutunut valkoisten painostuksen ja oman kansansa raivoksi riistätyneen epätoivon väliin.


title: Joseph (intiaanipäällikkö)

text: Antauduttuaan ryhmineen lokakuun alussa 1877 Josephille luvattiin, että he voivat palata Wallowaan alkuperäisille mailleen. Tämä lupaus ei toteutunut. Ensimmäisen talven Joseph ryhmineen vietti Montanassa, jossa he olivat luopuneet taisteluista. Vaikka Joseph sai luvan matkustaa Washingtoniin tapaamaan presidentti Rutherford B. Hayesia ja puhumaan kansansa puolesta, ei tapaamisella ollut nez percéin kannalta toivottua merkitystä. Heidät siirrettiin Wallowalaakson sijasta vuonna 1878 lotjilla Missouri-jokea pitkin Kansasiin ja sieltä Oklahomaan uuteen reservaattiin. Vuoristoilmassa elämänsä viettäneet nez percét eivät olleet tottuneet etelän kuiviin ja lämpimiin sääolosuhteisiin, vaan monet heistä kuolivat malariaan ja muihin tauteihin. Vuonna 1885 intiaaniasiain komissio salli "hyvien" nez percéin, jotka eivät olleet sotineet, palata Lapwain-reservaattiin, joka oli heille varattu jo ennen sotaa. Sen sijaan Joseph ja hänen "pahat kapinoitsijansa" siirrettiin Washingtonin osavaltioon Colvillen reservaattiin, jossa Joseph kuoli elämänhalunsa kadottaneena.


title: Itulimaska

text: Itulimaska ("Lemna turionifera") on veden pinnalla kelluva, pieni kasvi. Laji kuvattiin uutena tieteelle vasta vuonna 1975.


title: Itulimaska

text: Itulimaska kasvattaa alle viiden millin pituisia yksijuurisia versoja, jotka ovat muodoltaan lähes pyöreitä ja ehytlaitaisia. Verson yläpuoli on oliivinvihreä ja usein punertava, alapuoli on kokonaan punainen. Kukinto on vaatimaton ja siinä on kaksi hedekukkaa ja yksi emikukka. Kukinto sijaitsee verson laidan taskussa kalvon suojaamana. Syksyllä itulimaska muodostaa pieniä, juurettomia tai lyhytjuurisia talvehtimisversoja, jotka painuvat pohjaan talvehtimaan.


title: Itulimaska

text: Laji muistuttaa suuresti lähisukulaistaan pikkulimaskaa ("L. minor").


title: Itulimaska

text: Itulimaska on alun perin kotoisin Pohjois-Amerikasta ja läntisestä Aasiasta. Euroopasta lajia on tavattu monin paikoin. Suomessa itulimaskaa on tavattu paikoitellen rannikolta Saaristomereltä, Ahvenanmaalta ja Pohjanlahdelta aina Ouluun saakka.


title: Itulimaska

text: Itulimaska kasvaa rehevöityneissä vesissä, Suomessa usein merenrannan ja saariston kalliolammikoissa.


title: Adam Wallius

text:
Adam Henrik Wallius (myös: Vallius, Wallijus) (s. 19. syyskuuta 1832) oli seppä ja varhainen suomalaisen ilmailun pioneeri, lentoliidon uranuurtaja. Kertomusten mukaan hän lensi juhannuksena vuonna 1871 omatekoisella lentolaitteella yli sadan metrin matkan.
Wallius oleskeli nuorena miehenä jonkin aikaa Pietarissa, josta hän lienee saanut kipinän lentoinnostukseensa. Polvijärvellä hän rakensi salassa puusta ja kankaasta liitolentolaitteen, jonka siipiä pystyi liikuttamaan käsillä ja pyrstöä polvilla. Lentäjä makasi laitteen rungon päällä vatsallaan. Juhannuksena 1871 Wallius nousi liitolentolaitteellaan ilmaan Polvijärven Lehtovaaran 4 metriä korkealta Kokkokiveltä eli Lentokiveltä ja lensi viereisen suon yli. Lento päättyi, kun Wallius törmäsi koivuun. Hän loukkasi törmäyksessä peukalonsa eikä tiettävästi yrittänyt enää myöhemmin lentää. Vuonna 1873 Wallius muutti Sotkumaan, jossa hän sitten toimi seppänä ja puuseppänä.


title: Adam Wallius

text: Seppo Putkinen ohjasi vuonna 1978 Wallinin vaiheista elokuvan "Lintumies".


title: Adam Wallius

text: Walliuksen tytär on näyttelijä Henny Valjus, ja samaa sukua on myös kansanrunoilija Juho Vallius (s. 14.11.1865) eli Vesalan ukko.


title: Intian kansallispuistot

text: Tämä on luettelo Intiassa sijaitsevista kansallispuistoista. Intian ensimmäinen kansallispuisto on vuonna 1935 perustettu Haileyn kansallispuisto, nykyiseltä nimeltään Jim Corbettin kansallispuisto. Vuonna 1970 Intiassa oli vain viisi kansallispuistoa.Intian parlamentti hyväksyi villieläinten suojeluohjelman vuonna 1972. Huhtikuussa 2007 Intiassa oli 96 kansallispuistoa, jotka käsitti yhteensä 38 029,18 neliökilometriä.


title: Intian kansallispuistot

text: Yhteensä 166 kansallispuistoa on virallistettu, mutta kaikkia puistoja ei ole vielä perustettu.


title: Bespin

text: Bespin on kuvitteellinen planeetta "Tähtien sodan" universumissa. Bespin oli Bespinin aurinkokunnan planeetta Anoatin sektorissa Ison corridorissa Greater Javinin alueella . Se oli merkittävä tibannakaasun tuottaja, jota jalostettiin lukuisissa kaivosyhteisöissä, kuten Pilvikaupungissa ja Tibannopoliksessa. Planeetalla asui joitakin miljoonia yksilöitä, joihin kuului ihmisiä ugnaughteja ja lutrillialaisia. Planeetta oli myös kuuluisa varjosatama.


title: Bespin

text: Lando Calrissian oli myös eräässä vaiheessa johtavana henkilönä Bespinillä. Bespinillä mm. Luke Skywalker ja Darth Vader taistelivat ensimmäisen kerran toisiaan vastaan valosapeleilla.


title: Marmoripalatsi (Pietari)

text: Marmoripalatsi () on klassistinen rakennusmuistomerkki Pietarissa Venäjällä. Se on saanut nimensä julkisivun ja sisätilojen koristeluun käytetystä marmorista. Vuosina 1768–1785 rakennetun palatsin on suunnitellut arkkitehti Antonio Rinaldi. Se sijaitsee Nevan rannalla Mars-kentän pohjoispuolella.


title: Marmoripalatsi (Pietari)

text: Marmoripalatsi kuuluu Talvipalatsin vieressä sijaitsevien edustusrakennusten ketjuun. Palatsin rantakadun, Millionnaja-kadun ja niitä yhdistävän Marmorikujan puolelta se muodostaa suorakaiteen, jonka yhtenäisyyttä korostaa punaisella viipurilaisella graniitilla päällystetty pohjakerros. Sortavalan vaaleanharmaalla graniitilla verhoiltuja kahta ylintä kerrosta yhdistävät vaaleanpunaisesta Tiutian marmorista valmistetut korinttilaiset pilasterit. Luonnonkiven käyttö julkisivujen koristelussa tuo mieleen 1600-luvun roomalaiset yksityispalatsit. Aikojen kuluessa eriväriset kivilaadut ovat haalistuneet.


title: Marmoripalatsi (Pietari)

text: Rakennuksen pääsisäänkäynti on sen itäpuolella sijaitsevalla sisäpihalla, jonka paikalla virtasi 1700-luvulla Nevan ja Moikan yhdistänyt Krasnyi-kanava. Sisäänkäyntiä koristaa pylväikkö ja sen yläpuolella kohoava attika. Kellotornin ja ikkunanpuitteiden pehmeät muodot viittaavat barokkiin. Palatsin alkuperäinen loistelias sisustus on säilynyt ainoastaan pääportaikossa ja Marmorisalissa. Niitä koristavat Fedot Šubinin ja Mihail Kozlovskin veistokset.


title: Marmoripalatsi (Pietari)

text: Arkkitehti Pjotr Jegorov rakensi vuosina 1780–1788 palatsin itäpuolelle talousrakennuksen sekä rakennuksia yhdistävän aidan, jonka mallina on toiminut Kesäpuiston Nevan-puoleinen aita. Aleksandr Brjullov uudisti palatsin sisätilat 1840-luvulla. Samalla hän muutti talousrakennuksen uusrenessanssityyliseksi. Sen pihanpuoleiselle julkisivulle on sijoitettu kuvanveistäjä Peter Clodtin friisi ”Hevonen ihmisen palveluksessa”.


title: Marmoripalatsi (Pietari)

text: Katariina II rakennutti Marmoripalatsin suosikkiaan Grigori Orlovia varten. Hänen kuoltuaan se toimi Puolan viimeisen kuninkaan Stanislaus Poniatowskin ja Venäjän keisariperheen jäsenten residenssinä. Vuosien 1917–1918 vaihteessa rakennuksessa sijaitsi työasiain kansankomissariaatti. 1920–1930-luvuilla siellä toimivat aineellisen kulttuurin historian akatemia, ulkomaisten kulttuurisuhteiden yhdistys ja kommunistisen akatemian Leningradin osasto. Vuonna 1937 palatsi luovutettiin Lenin-museon käyttöön. Leningradin piirityksen aikana pommituksissa vaurioitunutta rakennusta on sodan jälkeen useaan kertaan restauroitu.


title: Marmoripalatsi (Pietari)

text: Vuodesta 1992 lähtien Marmoripalatsi toimii Venäläisen taiteen museon näyttelytilana. Siellä esitellään mm. museon nykytaiteen kokoelmia sekä järjestetään venäläisten ja ulkomaisten taiteilijoiden vaihtuvia näyttelyitä.


title: Marmoripalatsi (Pietari)

text: Neuvostoaikana pääsisäänkäynnin edessä seisoi ”Pääoman viholliseksi” nimetty panssariauto, jonka päältä V.I. Lenin piti puheen palattuaan Suomen kautta Pietariin huhtikuussa 1917. Vuonna 1997 sen tilalle pystytettiin Pavel Trubetskoin vuonna 1909 veistämä Aleksanteri III:n ratsastajapatsas, jonka alkuperäinen paikka oli Moskovan aseman viereisellä Znamenskaja-aukiolla (nykyinen Kapina-aukio).


title: Akmenėn kunnallispiiri

text: Akmenėn kunnallispiiri () on yksi Liettuan kuudestakymmenestä kunnallispiiristä, joka sijaitsee Šiauliain läänissä maan lounaisosassa. Pohjoisessa se rajoittuu Latviaan. Vuonna 2008 kunnallispiirin väkiluku oli 27 744 asukasta. Hallinnollisena keskuksena toimii Naujoji Akmenė.


title: Isolimaska

text: Isolimaska ("Spirodela polyrrhiza" tai "Spirodela polyrhiza") on maapallolla laajalle levinnyt, veden pinnalla kelluvia suuria kasvustoja muodostava pieni kasvi.


title: Isolimaska

text: Isolimaskan 4–8 mm pitkät versot ovat 5–15-juurisia. Juuret ovat tavallisesti alle 3 cm pitkiä. Versot kelluvat tavallisesti 2–5 verson ryhminä. Versot ovat lähes pyöreitä, ehytlaitaisia, 5–15-suonisia ja litteitä. Väriltään versot ovat päältä sinivihreitä ja alta sinipunaisia. Verson tyvi on hyvin lyhyt ja kalvomainen. Kukinto on vaatimaton. Suomessa isolimaskan ei tiedetä kukkineen. Laji muodostaa syksyisin pieniä, tummia ja juurettomia talvehtimissilmuja.


title: Isolimaska

text: Isolimaskan levinneisyysalue on hyvin laaja mutta epäyhtenäinen. Sitä tavataan muun muassa suurimassa osassa Eurooppaa pohjoisimpia ja eteläisimpiä osia lukuun ottamatta, Lähi-idässä, Pohjois-Afrikassa, Aasian etelä-, kaakkois- ja itäosissa sekä Pohjois-Amerikan keski- ja eteläosissa. Suomessa isolimaskaa esiintyy sisämaassa paikoitellen linjan Vaasa–Mikkeli eteläpuolella. Pohjanlahden rannikolla levinneisyysalue jatkuu satunnaisena aina Perämeren perukoille saakka. Yleisin laji on Etelä-Suomessa.


title: Isolimaska

text: Isolimaskaa kasvaa rehevissä ojissa, lammissa, järvissä ja joissa suojaisilla paikoilla. Laji on yleistynyt Etelä-Suomessa. Isolimaska kasvaa usein yhdessä pikkulimaskan ("Lemna minor") ja kupulimaskan ("Lemna gibba") kanssa.


title: Isolimaska

text: Yhdysvalloissa isolimaskaa viljellään toisinaan eläinten rehuksi.


title: Brittiläisen Kolumbian lippu

text: Brittiläisen Kolumbian lippu on Kanadalle kuuluvan Brittiläisen Kolumbian provinssin tunnus. Se hyväksyttiin viralliseksi lipuksi 14. kesäkuuta 1960.


title: Brittiläisen Kolumbian lippu

text: Lipun yläosan Union Jack ja sen kruunu kuvaavat provinssin brittiläistä perintöä. Siniset ja valkoiset aaltoviivat kuvaavat provinssin sijaintia Tyynen valtameren ja Kalliovuorten välissä. Laskeva aurinko symboloi provinssin olevan Kanadan läntisin provinssi.


title: Joniškisin kunnallispiiri

text: Joniškisin kunnallispiiri () on yksi Liettuan kuudestakymmenestä kunnallispiiristä, joka sijaitsee Šiauliain läänissä maan lounaisosassa. Pohjoisessa se rajoittuu Latviaan. Vuonna 2008 kunnallispiirin väkiluku oli 30 123 asukasta. Hallinnollisena keskuksena toimii Joniškisin kaupunki.


title: Juri Trifonov

text: Juri Valentinovitš Trifonov (, 28. elokuuta 1925 Moskova – 28. maaliskuuta 1981 Moskova) oli venäläinen neuvostokirjailija.


title: Juri Trifonov

text: Juri Trifonov oli huomattavan puoluetyöntekijän Valentin Trifonovin poika. Hänen isänsä, syntyjään Donin kasakka, johti puna-armeijan joukkoja Venäjän sisällissodassa. Vuonna 1937 vanhemmat joutuivat Stalinin vainojen uhreiksi. Juri ja hänen siskonsa jäivät isoäidin kasvatettaviksi. Syksyllä 1941 heidät evakuoitiin Taškentiin. Vuonna 1942 Juri Trifonov päätti koulunsa ja palasi Moskovaan, jossa hän työskenteli lentokonetehtaalla. Vuosina 1944–1949 hän opiskeli Konstantin Fedinin ja Konstantin Paustovskin johdolla Gorkille nimetyssä kirjallisuusinstituutissa.


title: Juri Trifonov

text: Trifonovin ensimmäiset kertomukset ilmestyivät vuonna 1947. Hänen pienoisromaaninsa ”Ylioppilaita” ("Studenty", 1950) sai Stalin-palkinnon. Esikoisteoksen saaman menestyksen jälkeen Trifonov työskenteli pitkään urheilutoimittajana ja kirjoitti urheiluaiheisia kertomuksia. Turkmenistaniin tehtyjen matkojen tuloksena syntyi Nikita Hruštšovin suojasään hengessä kirjoitettu romaani "Utolenije žaždy" (”Janon tyydyttäminen”, 1963). Kirjailijan isästä kertoo dokumenttikertomus "Otblesk kostra" (”Nuotion kajoa”, 1965).


title: Juri Trifonov

text: 1960-luvun lopulta lähtien Trifonovista tuli yksi tunnetuimmista venäläisen ”kaupunkiproosan” edustajista. Moskovalaista arkielämää kuvaavat pienoisromaanit ”Vaihto” ("Obmen", 1969), ”Alustava tilinpäätös” ("Predvaritelnyje itogi", 1970), ”Pitkät jäähyväiset” ("Dolgoje proštšanije", 1971), ”Toinen elämä” ("Drugaja žizn", 1975) ja ”Talo rantakadulla” ("Dom na naberežnoi", 1976). Niistä eniten huomiota herätti Stalinin ajan vainoja kosketteleva ”Talo rantakadulla”. Historiallinen romaani "Neterpenije" (”Kärsimättömyys”, 1973) kuvaa narodnikki Andrei Željabovia ja Aleksanteri II:n murhayrityksiä. Romaani ”Vanhus” ("Starik", 1978) kertoo Venäjän kansalaissodan uhreiksi joutuneista kasakoista. Kirjailijan kuoleman jälkeen ilmestyi omaelämänkerrallinen romaani ”Aika ja paikka” ("Vremja i mesto", 1980).


title: Juri Trifonov

text: Trifonovin kerronta on kiireetöntä ja reflektoivaa. Hän viittaa usein menneisyyteen ja hyödyntää eri näkökulmia. Teosten pääteemana on ihminen puutteineen ja epäilyksineen. Varovaisen kritiikin kohteena ovat neuvostoyhteiskunnan luokkaerot, kulutushenkisyys ja kestävien arvojen puute.


title: Luettelo WWE:n pay-per-view-tapahtumista

text: Tämä on luettelo World Wrestling Entertainmentin (WWE:n) tuottamista pay-per-view-tapahtumista. WWE pitää yhden PPV-tapahtuman kuukaudessa lukuun ottamatta lokakuuta, jolloin pidetään kaksi tapahtumaa. WrestleManiaa lukuun ottamatta kaikki tapahtumat kestävät kolme tuntia tai vähemmän. Pay-per-view-tapahtumista tulee suuri osa WWE:n tuloista.


text: WWE:n (silloin World Wrestling Federation) ensimmäinen pay-per-view-tapahtuma oli vuoden 1985 maaliskuussa pidetty WrestleMania, joka pidettiin Madison Square Gardenilla New Yorkissa. Ensimmäinen ja toinen WrestleMania olivat taloudellisesti menestyviä ja kun WrestleMania III:stä tuli kaikkien aikojen suosituin painitapahtuma, WWE päätti laajentaa pay-per-view-tapahtumatarjontaa.


text: Ensimmäinen Survivor Series -tapahtuma pidettiin 29. marraskuuta 1987. Se ajoittui riitaan NWA:n Starrcaden kanssa. WWE ilmoitti kaapeliyhtiöille, ettei hyväksyisi heidän esittävän WWF:n tapahtumia, jos kaapeliyhtiöt vielä näyttäisivät Starrcadea. Suurin osa yhtiöistä näytti Survivor Seriesin (vain kolme yhtiötä päätti pysyä lojaalina sopimukselleen NWA:n kanssa), mistä johtunut taloudellinen tappio Starrcadelle oli lopun alkua Jim Crockett Promotionsille. Royal Rumblen debyytti vuonna 1988 oli näytetty USA Networkilla, missä se nousi korkeimmalle sijalle silloisen kanavan historian aikana. Seuraavana vuonna tapahtumasta tuli pay-per-view.


text: Ensimmäinen SummerSlam pidettiin Madison Square Gardenilla vuoden 1988 elokuussa. Royal Rumble tammikuussa, WrestleMania maalis- tai huhtikuussa, SummerSlam elokuussa ja Survivor Series marraskuussa olivat ainoat jokavuotiset PPV-tarjonnat vuoteen 1993 saakka, jolloin WWE aloitti King of the Ringin kesäkuussa. Toukokuussa 1995 WWE alkoi tarjota PPV-tapahtumia joka kuukausi, mitä ei mikään muu promootio vielä tehnyt. Alun perin WWE käytti In Your House -brändiä, mutta alkoi vuoden 1996 alussa käyttää muita nimiä sitä täydentämään (esim. Badd Blood ja Unforgiven) ja välttyäkseen sekaannuksilta. 90-luvun loppupuolelta aina vuoteen 2003 WWE tarjosi 12 PPV-tapahtumaa vuodessa. Vuonna 2004 järjestettiin 13, vuonna 2005 15, 2006 16, ja vuonna 2007 14 PPV:tä. Vuonna 2008 WWE lopetti New Year's Revolutionin palatakseen takaisin 14 PPV:n vuositahtiin.


text: Vuosina 1999–2003 WWE:llä oli kaksi jokavuotista kansainvälistä PPV-tapahtumaa, jotka pidettiin Yhdistyneessä kuningaskunnassa. Kansainväliset PPV:t lopetettiin, kun WWE jatkoi "brändilaajennusta", ja PPV:t jaettiin brändien kesken. Vuoden 2008 Royal Rumblesta asti kaikki pay-per-view-tapahtumat on näytetty teräväpiirtona.


text: 2003 kesäkuussa, WWE ilmoitti jatkavansa "brändilaajennustaan" ja jakaa PPV-tapahtumat brändien välillä (RAW, SmackDown ja vuonna 2006 ECW). Tämä ei koskenut "neljää suurta" (WrestleManiaa, Royal Rumblea, SummerSlamia, ja Survivor Seriesia), joihin osallistui painijoita jokaisesta brändistä. Vuonna 2007 ilmoitettiin, että PPV-tapahtumat palaisivat vanhaan formaattiin, jossa osallistujia tulisi olla jokaisesta brändistä. Nämä brändeittäin jakautuneet tapahtumat olivat:


title: Ehdon alla

text: Ehdon alla on suomalaisen rap-artisti Opaalin mixtape, joka julkaistiin 21. maaliskuuta 2007. Levy koostuu Opaalin "Viisasten kivi" -albumilta poisjätetyistä kappaleista.


title: Estadio Lluís Sitjar

text: Estadio Lluís Sitjar on jalkapallokenttä Palmassa.


title: Estadio Lluís Sitjar

text: Estadio Lluís Sitjar valmistui vuonna 1945, jolloin RCD Mallorca siirtyi pelaamaan stadionille. Stadion toimi seuran kotiareenana vuoteen 1999 saakka, jolloin se muutti uudelle kotiareenalle. Tämän jälkeen stadionia käytti vielä Mallorcan reservijoukkue, joka muutti pois kesällä 2007. Nykyisin Estadio Lluís Sitjar on pahoin rapistunut.


title: Tuukka Heinonen

text: Tuukka Heinonen (tunnetaan paremmin taiteilijanimellä "HEINONE", s. 19. helmikuuta 1983) on Oulusta kotoisin oleva ja nykyään Helsingissä asuva rap-artisti.


title: Tuukka Heinonen

text: Heinosen musiikkiura alkoi vuonna 2001 perustetussa Konala Cartellissa, jossa hän esiintyi nimellä Tunkio. Yhtye on julkaissut tähän mennessä yhden albumin, mixtapen ja singlen. Vuonna 2006 Heinonen julkaisi "Tunk Yayo" -nimellä "Vittu näitä vittupäitä" -EP:n yhdessä Konala Cartellin Veejayn kanssa, joka käytti EP:llä nimeä "Vitun Järkäle". Vuonna 2008 perustettu Heinonen perusti Otto Kallioisen kanssa Joustavan Moraalin. Yhtye julkaisi kesällä 2010 internetissä ilmaiseksi esikoisalbuminsa "P*skaa jatsia", joka palkittiin Tuoreet platat-blogin vuosikatsauksessa palkinnolla "Vuoden tuorein nettijulkaisu".


title: Tuukka Heinonen

text: Tällä hetkellä Heinonen työstää soolomusiikkia nimellä HEINONE. Ensimmäinen soolojulkaisu "Lyö Tyhjää" feat. Timi Lexikon julkaistiin 2.9.2016.


title: Tuukka Heinonen

text: Heinonen toimii myös keikoilla Timi Lexikonin tuplaajana.


title: Otto Kallioinen

text: Otto Kallioinen (s. 18. tammikuuta 1984) on helsinkiläinen rap-artisti sekä musiikkituottaja.


title: Otto Kallioinen

text: Oton ensimmäinen julkaisu oli vuonna 2007 DJ Otto Stadista -nimellä julkaistu albumi "Paholaisen farmaseutti". Lisäksi hän on tuottanut kappaleita useille suomalaisille rap-artisteille muun muassa Otniel ja Otto Martikainen -nimillä. Kallioisen viimeisin julkaisu oli Joustavan Moraalin "P*skaa jatsia" -albumi, jonka tuotannosta hän myös vastasi. Hän on julkaisemassa myös toisen sooloalbumin. Kallioinen on kuulunut myös UDF ja Tonedial -nimisiin yhtyeisiin, jotka ovat toistaiseksi jätetty telakalle.


Kriketin maailmanmestaruuskilpailut 1979 eli World Cup (viralliselta nimeltään vielä "Prudential Cup") oli toinen ICC:n järjestämä maailmanmestaruusturnaus. Kilpailut käytiin 9. -23. kesäkuuta Englannissa. Mukana oli kahdeksan joukkuetta ja ne pelasivat kahdessa neljän joukkueen ryhmässä, joista kummastakin kaksi parasta selviytyi pudotuspeleihin. Ottelut pelattiin 60 syöttövuoron peleinä.


title: Fair Play -joukkue (Mestis)

text: Fair Play -joukkue on Suomen Jääkiekkoliiton vuosittain jakama palkinto, joka annetaan vähiten rangaistusminuutteja kauden aikana keränneelle Mestiksen joukkueelle. Palkinto on myönnetty kaudesta 1993–1994 alkaen ja ensimmäinen palkinnon saaja oli turkulainen Kiekko-67.


title: Suslikki

text: Suslikki eli idänsiiseli ("Spermophilus suslicus") on oravien heimoon kuuluva jyrsijälaji, joka elää Keski- ja Itä-Euroopan aroalueilla.


title: Suslikki

text: Suslikin levinneisyysalue ulottuu Venäjälle, Ukrainaan, Valko-Venäjälle ja Romaniaan. Lisäksi suslikkeja tavataan Puolassa erään lentokentän ympäristössä, jonne laji on oletettavasti levinnyt liikenteen mukana. Suslikit viihtyvät ruohikkomailla ja pelloilla. Lajia uhkaa elinalueen vähentyminen. Se syö lähinnä ruohoa ja siemeniä sekä lisäksi hyönteisiä. Luonteeltaan se on utelias eläin, joka tutkii erilaisten ravinnonlähteiden mahdollista syötävyyttä. Jokaisella täysikasvuisella suslikilla on oma pesä, johon johtaa useita käytäviä.


title: Suslikki

text: Yleensä suslikit viihtyvät aroilla ja vuoristoniityillä, mutta ihmisasutuksen lähistöllä saatavilla on paljon ylijäämäruokaa. Suslikit varastoivat makupaloja käytäviinsä. Suslikkien vihollisia ovat esimerkiksi petolinnut. Kun yksi eläimistä huomaa vihollisen, se varoittaa muita kimeällä varoitusäänellään. Ihmisasutuksen ympäristössä niitä vaanivat myös kissat.


title: Suslikki

text: Sateella suslikit pysyttelevät mieluiten pesissään. Pesäonkalo on käytäväverkoston matalimpien kohtien yläpuolella, joten se ei kastu rankkasateellakaan. Käytävät pitää kuitenkin puhdistaa niiden kastuttua. Suslikit vetäytyvät pesiinsä myös kuumalla, jossa ne voivat oleilla muutaman vuorokauden ajan pesiin kerätyn vararavinnon turvin.


title: Suslikki

text: Talven suslikki viettää talvihorroksessa. Suslikit horrostavat lokakuusta huhtikuulle ja ne pariutuvat huhti-toukokuussa. Emo vuoraa pesänsä runsaalla heinällä. Odotusaika on 23–26 vuorokautta eli reilut kolme viikkoa, jonka päätteeksi syntyy 4–8 poikasta, jotka ovat aluksi karvattomia ja sokeita. Poikasten silmät aukeavat runsaan viikon iässä. Niillä on jo varhain näkyvissä lajille tyypillinen täplikäs kuviointi. Emo imettää poikasiaan 3–4 viikkoa.


title: Suslikki

text: Poikaset tulevat ensi kertaa ulos pesästä noin kuukauden ikäisinä, jolloin ne ovat lähes täysikasvuisia. Kesän edetessä poikaset lähtevät omille teilleen ja rakentavat kukin oman pesän. Poikaset viihtyvät pitkään yhdessä, vaikka niillä onkin jo omat pesät. Syyskesästä suslikit keräävät vararavintoa talvihorroksen varalle.


title: George Catlin

text: George Catlin (26. heinäkuuta 1796 Wilkes-Barre, Pennsylvania, Yhdysvallat – 23. joulukuuta 1872 Jersey City, New Jersey, Yhdysvallat) oli yhdysvaltalainen taidemaalari, kirjailija ja matkailija, joka erikoistui villin lännen intiaanien maalamiseen.


title: George Catlin

text:
George Catlin syntyi Wilkes-Barresissa vuonna 1796. Hänen isänsä oli Putnam Catlin ja äitinsä Mary Sutton. Heillä oli yhteensä 13 lasta. George Catlin opiskeli Pennsylvaniassa lakimieheksi ja toimi lakimiehenä Philadelphiassa kahden vuoden ajan. Hän meni naimisiin vuonna 1828 Clarissa Bartlett Gregoryn kanssa, ja he saivat yhteensä neljä lasta.
Catlin oli itseoppinut taiteilija. Hän aloitti uransa maalaamalla muotokuvia poliittisista vaikuttajista. Catlin päätti, että intiaanien kulttuurien kuvaamisesta tulisi hänen pääkohteensa, kun intiaanivaltuuskunta oli vieraillut Pennsylvaniassa 1824. Vuonna 1831 Catlin matkusti St. Louisiin, jossa ystävystyi kenraali William Clarkin kanssa. Catlin piirsi ja maalasi Clarkin toimistossa vierailleita intiaaneja. Catlin käsitti vuonna 1832, että intiaanien kulttuuri ja tavat olivat häviämässä. Hän päätti tämän jälkeen auttaa intiaanikulttuurien pelastamisessa. Seuraavien vuosien aikana Catlin vietti useita vuosia Pohjois- ja Etelä-Amerikan intiaanien parissa. Hän oppi intiaanikieliä, tutki tarkaan intiaanien tapoja ja teki useita muita merkintöjä maalauksia varten.


title: George Catlin

text: Vuonna 1840 Catlin matkusti Eurooppaan esittelemään maalauksiaan. Seuraavana vuonna hän julkaisi teoksen "Manners, Customs and Condition of the North American Indians", jossa oli yli 300 kaiverrusta kuvituksena. Seuraavina vuosina hän julkaisi myös teokset "The North American Portfolio" ja "Eight Years' Travels and Residence in Europe".


title: Francine (kappale)

text: Francine on ZZ Topin kappale vuodelta 1972. Se julkaistiin albumilla "Rio Grande Mud". Se pääsi Billboard Hot 100 -listalla sijalle 69. Kappale on "Rio Grande Mudin" muiden kappaleiden tapaan miksattu useaan otteeseen. Kappale löytyy kuitenkin alkuperäisen miksauksen kera kokoelma-albumeilta "The Best of ZZ Top" ja "Chrome, Smoke & BBQ".


title: Dance in the Dark

text: "Dance in the Dark" on kappale ja promo single Lady Gagan vuonna 2009 ilmestyneeltä EP-levyltä "The Fame Monster".


title: Dance in the Dark

text: Lady Gagan mukaan "Dance in the Dark" kertoo tytöstä, joka ei uskalla harrastaa seksiä muuten kuin pimeässä, koska hän häpeää vartaloaan. Hänestä tulee vapaa, mutta vain pimeässä. "Uskon että monet naiset ja jotkut miehet tuntevat epävarmuutta koko ajan." Gaga kertoi myös taistelleensa itse ulkonäkö- ja itsetunto-ongelmien kanssa, ja halunneensa tuoda ilmi, että monet tuntevat samoin. Kappeleessa mainitaan useita traagisen elämän eläneitä naisia kuten Walesin prinsessa Diana, Judy Garland, Sylvia Plath ja Marilyn Monroe.


title: Dance in the Dark

text: "Dance in the Dark" julkaistiin alun perin Lady Gagan albumilla "The Fame Monster" vuonna 2009. Se on noussut listoille myös mm. Kanadassa, Belgiassa, Tšekissä ja Slovakiassa. Gagan levy-yhtiö ehdotti "Dance in the Darkia" kolmanneksi singleksi mutta Gaga "Alejandroa". Se johti sanaharkkaan, jonka artisti voitti. Kappale julkaistiin erikseen promootiosinglenä digitaalisesti Belgian iTunesissa ja se julkaistiin singlenä Australian radiossa 26. heinäkuuta 2010.


title: Dance in the Dark

text: Lady gaga esitti Dance in The Darkin The Monster Ball Tour kiertueellaan ensimmäisenä. Gaga esitti kappaleen myös BRIT Awardsissa


title: Soutu kesäolympialaisissa 1984

text: Vuoden 1984 kesäolympialaisten soutu järjestettiin 30. heinäkuuta – 5. elokuuta 1984 Lake Casitasilla Yhdysvalloissa. Tämä oli 19. kerta kun laji oli mukana olympialaisten ohjelmassa. Mukana oli 446 osanottajaa 30 eri maasta. Tapahtumia oli 14.


title: Sergei Revin

text: Sergei Revin (s. 12. tammikuuta 1966 Moskova) on venäläinen kosmonautti. Hän lensi ensi kerran avaruuteen Sojuz TMA-04M-lennolla toukokuussa 2012 ISS-asemalle liittyäkseen sen pitkäkestoisen miehistön Retkikunta 31:n lentoinsinööriksi. Hän jatkoi asemalla Retkikunta 32:n miehistössä. Hän palasi maahan 17. syyskuuta 2012 lennolla Sojuz TMA-04M.


title: Sergei Revin

text:
Hän valmistui Moskovan elektroniikkatekniikan instituutista vuonna 1989.
Hänet valittiin kosmonauttikoulutukseen vuonna 1996 päättäen koulutuksensa vuonna 1998. .


title: Sergei Revin

text: Sergei Revin on naimisissa Irina Setjanovan kanssa ja perheessä on yksi lapsi.


title: 5731 Zeus

text: 5731 Zeus on Maan lähelle tuleva pikkuplaneetta, joka kuuluu Apollo-asteroideihin. Sen löysi C. S. Shoemaker vuonna 1988. Nimensä pikkuplaneetta sai kreikkalaisen mytologian Zeus-jumalan mukaan. Ennen nimeämistään asteroidi tunnettiin tunnuksella 1988 VP4. Koska Zeuksen absoluuttinen magnitudi (H) on 15,8, sen läpimitta on todennäköisesti kahden ja neljän kilometrin välillä.


title: Kari Övermark

text: Kari Juhani Övermark (s. 26. toukokuuta 1955 Lappajärvi) on suomalainen painija, joka kilpaili 1970-luvulla arvokisoissa.


title: Kari Övermark

text: Övermark karsiutui toisessa ottelussaan Montréalin 1976 olympialaisten vapaapainin 68 kilon sarjassa. Saman vuoden EM-kilpailuissa hän sijoittui kuudenneksi. Kotimaassa hän edusti Lappajärven Veikkoja ja voitti vapaapainin 68 kilon sarjassa viisi Suomen-mestaruutta vuosina 1976, 1977, 1979, 1980 ja 1984.


title: Kari Övermark

text: Kari Övermarkin kaksosveli Jarmo oli painin arvokisamitalisti, ja perheen muista veljistä Hannu ja Matti painin Suomen-mestareita.


title: Konstantin Valkov

text: Konstantin Valkov (s. 11. marraskuuta 1971 Kamensk-Uralskissa Sverdlovskin alueella) on venäläinen kosmonautti, joka lentänee ensi kerran avaruudessa vuonna 2012 Sojuz TMA-04M-lennolla.


title: Konstantin Valkov

text: Hän valmistui sotilaslentäjäksi vuonna 1994. Hän on eversti Venäjän ilmavoimissa. Hänet valittiin kosmonauttikoulutukseen 27. heinäkuuta 1997 TsPK-12-ryhmässä ja hän oli peruskoulutuksessa marraskuuhun 1999 asti.


title: Konstantin Valkov

text: Hän on naimisissa ja perheessä on yksi lapsi.


title: Utile Dulci -seura

text: Utile dulci -seura (= hyöty yhdistettynä huviin) oli ilmeisesti Elis Schröderheimin vuonna 1766 Tukholmaan perustama kirjallisuus- ja musiikkiseura, joka käytti toiminnassaan salaisia juhlamenoja. Seura toimi vuoteen 1795 saakka. Turun Aurora-seura oli sen haaraosasto.


title: Utile Dulci -seura

text: Nimi on peräisin Horatiuksen runokirjeestä "Ars poetica" ('runotaide').


title: Utile Dulci -seura

text: Tukholman musiikkielämä oli alkanut vilkastua voimakkaasti 1700-luvulla, kun suomalaissyntyinen Johan Helmich Roman (1694—1758), "Ruotsin musiikin isä" oli nostanut hovissa esitettävän musiikin tasoa 1720-luvun lopulla ja aloittanut 1730-luvulla julkiset konsertit Tukholmassa. Hänen jälkeensä hovissa olivat toimineet hovikapellin johtajina mm. Per Brandt (1713—67), Francesco Antonio Uttini (1723—95), Abbé Georg Joseph Vogler (1749—1814) ja Joseph Martin Kraus (1756—92), jotka olivat maineikkaita mutta eivät kuitenkaan ruotsalaisia. Vilkastunut musiikkielämä johti siihen, että myös hovin ulkopuolella alettiin kaivata yhä enenevässä määrin erilaista musiikkitoimintaa myös ruotsalaisen kansan keskuudessa. Vuonna 1766 Tukholmaan perustettiin salaseura Utile Dulci, joka valistusajan hengessä uskoi jaloihin harrastuksiin, joihin myös musiikin katsottiin kuuluvan. Seuran "soitannollisissa" kokouksissa esiintyi orkesteri, joka oli “harppua myöten täydellinen”, ja johon puolentoista vuosikymmenen aikana ehti kuulua 150 soittajaa. Mukana oli sekä hovisoittokunnan jäseniä että oppineita ja porvareita. Vaikka se olikin salaseura, alettiin järjestää myös julkisia esiintymisiä. Kustavilaisen ajan vuosina Utile dulci -seuran toiminta vaikutti myös siihen, että Kuninkaallinen ooppera ja Kuninkaallinen musiikkiakatemia perustettiin. Kuninkaallisen oopperan vihkiäisissä 18. tammikuuta 1773 esitetty ooppera oli hovikapellimestari Uttinin Johan Wellanderin librettoon säveltämä "Thetis et Pelée". Molemmat olivat Utile dulci -seuran jäseniä. Suomessakin kyseinen kappale tiedettiin, sillä 16-vuotiaalla turkulaisella ylioppilaalla Erik Tulindbergilla oli siitä osia hallussaan vuonna 1777.


title: Zeus (täsmennyssivu)

text: Zeus voi viitata seuraaviin:


title: Sojuz TMA-06M

text: Sojuz TMA-06M oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 23. lokakuuta 2012 kello 10.51 UTC Baikonurin kosmodromilta Kazakstanista mukanaan kolme avaruuslentäjää ja rahtia asemalle. Mukana oli muun muassa 32 kalaa (laji "Oryzias latipes") aseman tutkimuslaboratorioon.


title: Sojuz TMA-06M

text: Avaruuslennolle osallistuneet toimivat ISS-aseman Retkikunta 33:n täydennysmiehistönä. Alus toimi ISS:n pelastusaluksena kunnes palasi maahan maaliskuussa 2013. Kyseessä oli miehitetyn Sojuz-aluksen 115. lento. Sojuzin laukaisu Baikonurin laukaisualustalta 31 oli laukaisualustan ensimmäinen miehitetty laukaisu sitten vuoden 1984 Sojuz T-12 -lennon.


title: Oleg Novitski

text: Oleg Viktorovitš Novitski (, s. 12. lokakuuta 1971) on venäläinen kosmonautti, joka laukaistiin ensimmäiselle avaruuslennolleen 23. lokakuuta 2012 Sojuz TMA-06M -avaruusaluksella. Hän osallistui Kansainvälisen avaruusaseman pitkäkestoisen Retkikunta 33:n miehistöön lentoinsinöörinä. Hän palasi maahan maaliskuussa 2013.


title: Oleg Novitski

text: Hän on Venäjän ilmavoimien everstiluutnantti. Hänet valittiin kosmonauttikoulutukseen vuonna 2006.


title: Laura Dekker

text: Laura Dekker (s. 20. syyskuuta 1995) on alankomaalainen yksinpurjehtija. Hän on purjehtinut kaikkien aikojen nuorimpana yksin maailman ympäri.


title: Laura Dekker

text: Dekker julkisti vuonna 2009 suunnitelmansa purjehtia yksin maailman ympäri. Viranomaiset pyrkivät estämään tämän hänen nuoreen ikäänsä vedoten, mutta heinäkuussa 2010 alankomaalainen oikeusistuin päätti, että Dekker saa yrittää maailmanympäripurjehdustaan. Hän lähti matkaan Sint Maartenin saarelta Karibialta 11,5-metrisellä Guppy-veneellään (ketsi Jeanneau Gin Fizz) 20. tammikuuta 2011 ja palasi sinne 21. tammikuuta 2012.


title: Juha Metso

text: Juha Metso (s. 1965 Kymi) on suomalainen valokuvaaja, joka on menestynyt sekä sanomalehti- että taidevalokuvaajana.


title: Juha Metso

text: Vuonna 1991 artenomiksi Lahden Muotoiluinstituutista valmistuneen Juha Metson uran alkusysäys oli luonto- ja lintukuvien kuvaaminen. Lehti- ja taidevalokuvaajan tuotantoon kuuluu useita albumikansien kuvituksia artisteille, sekä valokuvakirjoja. Metso on tehnyt myös performansseja.


title: Juha Metso

text: Metso perusti 2014 Miko Kivisen kanssa PeukaLoiset-performanssiryhmä ja yhtyeen. Hän oli jäsen kotkalaisessa kuvataideryhmä Taideahtaajissa. Metso perusti Kotkan valokuvakeskuksen vuonna 2005 yhdessä Timo Mähönen kanssa.


title: Juha Metso

text: Metso julkaisi vuonna 2013 kolme valokuvateosta, joista rock-yhtye Sielun Veljistä kertovan teoksen yhdessä "Helsingin Sanomien" musiikkitoimittaja Vesa Sirénin kanssa. Metso kuvasi Ville Haapasalon Venäjän-seikkailuja kirjaan "Et kuitenkaan usko", jonka tekstin kirjoitti Kauko Röyhkä. Yhdessä Juha Vakkurin kanssa julkaistu kirja "Voodoo - Afrikan arkea" (2014) kertoo voodoo-uskonnon harjoittamisesta Länsi-Afrikan Beninissä.


title: Juha Metso

text: Metson teoksia on muun muassa Suomen valtion, Suomen valokuvataiteen museon ja useiden kaupunkien taidemuseoiden kokoelmissa


title: Juha Metso

text: Juha Metso on saanut kolme kunniamainintaa Fotofinlandia, Vuoden lehtikuvaajana (2000), Vuoden reportaasi -palkinnon kahdesti, Vuoden henkilökuva (2014). Hänet on palkittu Kotkan kaupungin vuoden kulttuuriteko -palkinnolla Suursaari-nimisen kirjan kuvista (2011), sekä Kotka-palkinnolla (2014).


title: Kotkan Työväen Palloilijat (jalkapallo)

text: Kotkan Työväen Palloilijat (KTP) on kotkalainen urheiluseura, joka on voittanut jalkapallossa kaksi Suomen mestaruutta (1951 ja 1952) sekä neljä Suomen Cupin voittoa (1958, 1961, 1967, 1980).


title: Kotkan Työväen Palloilijat (jalkapallo)

text: Viimeisin kausi, jolloin tämän artikkelin KTP on pelannut sarjajalkapalloa oli 2013 Kakkosessa. Kaudesta 2014 alkaen Kotkan Työväen Palloilijoita edustaa sen ja FC KooTeePeen joulukuussa 2013 solmitun yhteistyösopimuksen myötä FC KTP. 2015 kaudella uusi KTP muutti toukokuun lopussa brändiuudistuksen yhteydessä KTP:n perinteistä logoa. Vanhan logon viisi vihreää pystyraitaa (ks. tietolaatikon logo) väheni uudistetussa logossa neljäksi.


title: Kotkan Työväen Palloilijat (jalkapallo)

text: Kotkan Työväen Palloilijat sai alkunsa, kun ryhmä Kotkan Riennosta eronneita palloilijoita päätti perustaa oman seuran. Ero johtui osittain poliittisista syistä. Työväen Palloilijat perustettiin Kotkan työväentalolla 22. syyskuuta 1927.


title: Kotkan Työväen Palloilijat (jalkapallo)

text:
Seura vietiin rekisteriin Työväen Palloilijat r.y.:nä 8. lokakuuta 1927, ja nimi rekisterissä vaihtui Kotkan Työväen Palloilijat ry:ksi 17. elokuuta 1965. Perustamisensa jälkeen seura liittyi Työväen Urheiluliittoon. Seura otti heti perustamisensa jälkeen peliasuksi vihreävalkopystyraitaisen, vihreäkauluksisen pelipaidan ja mustat housut. Nimilyhenne KTP alkoi yleistyä vasta 1930-luvulla. Ensimmäinen puheenjohtaja oli Axel Andersson, joka oli toiminut Riennossa pelaajana ja kapteenina. Hän oli viettänyt aiemmin Englannissa pari vuotta ja nähnyt Lontoossa jalkapallo-otteluita.
KTP ei voinut 1930-luvulla osallistua Suomen Palloliiton sarjoihin, vaan osallistui TUL:n omiin turnauksiin. TUL:n jalkapallomestaruudesta on oteltu 1920–1955 (mestaruutta ei jaettu 1941, 1942 ja 1944). KTP kerkesi saavuttaa vuosi 1955 mukaan lukien TUL:n mestaruuskilpailuista 7 kultaa, 2 hopeaa ja 3 pronssia. TUL:ssa aloitettiin jalkapallotoiminta uudelleen 1960–luvun alussa ja mestaruuskilpailut palasivat ohjelmaan 1973. 1959 sosialidemokraattien sisäinen hajaannus aiheutti TUK:n perustamisen. TUL:n johto ei hyväksynyt lajiliittojäsenyyttä lukuun ottamatta SVUL:n ulkopuolella ollutta palloliittoa, jonka kanssa oli tehty erillissopimus. Näin ollen SVUL:n erikoisliittoihin liittyneet seurat joutuivat TUL:n ulkopuolelle. KTP halusi jalkapalloilijoidensa ja koripalloilijoidensa saavan jatkaa entiseen tapaan – siksi se ei ollut enää halukas osallistumaan erilliseen TUL:n toimintaan, joten seura erotettiin TUL:sta vuoden 1959 lopulla ja KTP:sta tuli TUK-seura 22.4.1960. Kun TUK eheyttämisneuvottelujen jälkeen 1979 lakkautettiin, liittyi KTP useiden muiden seurojen tavoin takaisin TUL:oon. Vuoden 1979 jälkeen KTP on voittanut TUL Cupin kolme kertaa: 1981, 1983 ja 2008 (emoseurasta irtaantunut FC KooTeePee on voittanut kilpailun 3 kertaa 2004, 2005 ja 2012) .


title: Kotkan Työväen Palloilijat (jalkapallo)

text: 1947 virallinen Suomen mestaruus ratkaistiin siten, että molempien liittojen kaksi parasta seuraa pelasivat yksinkertaisen sarjan, jossa KTP sijoittui lopulta kolmanneksi.


title: Kotkan Työväen Palloilijat (jalkapallo)

text: Ensimmäisen kerran SPL ja TUL ryhtyivät kilpailemaan yhteisissä sarjoissa virallisista mestaruuksista 1943. Mestaruus- ja Suomen sarjaan osallistui molempiin TUL:sta kaksi seuraa, KTP oli mukana Suomen sarjassa.


title: Kotkan Työväen Palloilijat (jalkapallo)

text: SPL ja TUL alkoivat pelata kaudella 1948 yhteistä SM-sarjaa, jolloin KTP sijoittui yhdeksänneksi. 1949 sijoitus oli viides ja 1950 neljäs. Suomen mestaruuden KTP voitti vuosina 1951 ja 1952.


title: Kotkan Työväen Palloilijat (jalkapallo)

text: Kaudella 1958 KTP putosi Suomensarjaan, mutta voitti samalla kaudella Suomen Cupin. Loppuottelussa oli vastassa Kiffen. Seura saavutti toisen Cup-mestaruuden pelatessaan Suomensarjassa 1961, jolloin finaalivastustaja oli Pallo-Pojat. Kaudella 1962 KTP nousi takaisin SM-sarjaan. Joukkueessa esiintyi ensimmäisen kerran Suomensarjassa pelaajana 16-vuotias Arto Tolsa. Kaudella 1964 joukkue saavutti pronssia. Vuonna 1966 KTP hävisi Cup-finaalissa Helsingin Jalkapalloklubille, 1967 voitti kolmannen Cupin mestaruuden vastustajana Lahden Reipas ja 1968 hävisi Cup-finaalin Kuopion Palloseuralle. Kaudella 1969 joukkue putosi SM-sarjasta silloiseen II divisioonaan.


title: Kotkan Työväen Palloilijat (jalkapallo)

text: Arto Tolsa teki debyyttikaudellaan 1962 Suomensarjan itälohkossa 43 maalia (Suomen sarja oli tuolloin Suomen toiseksi korkein sarjataso). Kesällä 1969 Arto Tolsa siirtyi ammattilaiseksi Belgiaan Beerschotin joukkueeseen.


title: Kotkan Työväen Palloilijat (jalkapallo)

text:
Kaudella 1972 sarjauudistusten myötä KTP putosi kolmannelle sarjatasolle kaudeksi 1973, jossa joukkue pelasi kauteen 1977 saakka. Joukkue nousi 1978 1-divisioonasta heti SM-sarjaan kaudeksi 1979, jolloin Arto Tolsa palasi KTP:n joukkueeseen. Vuonna 1980 seura saavutti neljännen Cup-mestaruuden, voitettuaan finaalissa Valkeakosken Hakan. Cup-mestarina KTP osallistui Cup-voittajien cupiin, jossa vastaan tuli ranskalainen SC Bastia. KTP pelasi ensin kotona tasan 0-0, ja hävisi vieraissa Korsikalla 5-0.
Kaudella 1983 tapahtui putoaminen toiselle sarjatasolle 1-divisioonaan ja seuraavalla kaudella kolmannelle sarjatasolle 2-divisioonaan, jossa joukkue pelasi aina kauteen 1993 asti, jolloin nousi toiselle sarjatasolle. Ykkösessä kaudella 1995 KTP sijoittui toiseksi ja pääsi karsimaan paikasta Veikkausliigaan, mutta hävisi karsinnan Mikkelin Palloilijoille.


title: Kotkan Työväen Palloilijat (jalkapallo)

text: Kaudella 1998 KTP nousi Veikkausliigaan. Saman vuoden päätteeksi KTP:n taustaorganisaatioksi perustettiin uusi tukielin Kotkan TP Oy hoitamaan edustusjalkapalloa, jolle KTP ry antoi liigalisenssinsä. Perus-KTP:lle jäivät nuoret. Kausina 1999–2000 KTP pelasi Veikkausliigassa käyttäen virallisesti nimimuotoa Kotkan TP. Valmentajana toimi Hannu Touru ja osakeyhtiön toimitusjohtajana Jukka Vakkila.


title: Kotkan Työväen Palloilijat (jalkapallo)

text: Toisena liigakautenaan Kotkan TP putosi konkurssikypsänä Ykköseen. Putoamiskaudellaan 2000 Kotkan TP selviytyi Cupin loppuotteluun, mutta hävisi HJK:lle.


title: Kotkan Työväen Palloilijat (jalkapallo)

text: Kotkan TP:n reservijoukkueeksi perustettu FC KooTeePee pelasi kaudet 1999-2000 3. divisioonassa, jossa se myös voitti lohkonsa – mutta ei kuitenkaan noussut kakkoseen. Palloliiton säännöt estivät reservijoukkuetta pelaamasta kakkosessa tai sitä ylempänä. FC KooTeePee itsenäistyi omaksi seurakseen joulukuussa vuonna 2000 ja Palloliitto hyväksyi Kakkosen paikan siirron Kotkan Futis Oy:lle, joka oli perustettu pyörittämään uuden seuran toimintaa.


title: Kotkan Työväen Palloilijat (jalkapallo)

text: Kotkan TP:n konkurssin (2000) jälkeen FC KooTeePeestä tuli Kotkan menestynein seura kausina 2001–2013; seura pelasi mm. Veikkausliigassa 2003–2008.


title: Kotkan Työväen Palloilijat (jalkapallo)

text: Kotkan TP:n toiminnan loputtua sen Ykkösen paikkaa tarjottiin KTP ry:lle, jota oli edustanut v. 2000 Kolmosessa FC KooTeePee. Sarjapaikka olisi tarkoittanut myös Kotkan TP Oy:n velkojen ottamista huolehdittaviksi, ja FC KooTeePee päätti itsenäistyä. Kaudeksi 2001 emoseura KTP oli tiputettu Neloseen, jossa se voitti lohkonsa ja nousi heti Kolmoseen, jossa se pelasi 2002 – 2007 (oli sijoilla 3-6-3-1-3-noususija). Kakkosessa KTP pelasi kaudet 2008–2009 , kaudella 2010 KTP käväisi Kolmosessa ja kaudet 2011–2013 KTP pelasi taas Kakkosessa. KTP:n peliasussa (2013) paita oli vihreävalkoraidallinen, housut mustat ja sukat vihreät; II-peliasussa paita oli keltainen, housut vihreät ja sukat keltaiset